"Programski jezik Scratch za decu"\nto Saturday, October 12, 2019 12:30 PM\nDušana Petrovića Šaneta 11\n"Centar za edukaciju i transparentnost" će organizovati radionicu za učenike 5-8 razreda osnovne škole "Miroslav Mika Antić" u Pančevu, tokom koje će se đaci upoznati sa osnovama kodiranja i prirodom programskih jezika. Putem ovog programa učimo naše učen\nFri, Oct 23, 2020 6:30 PM\nSvuda oko nas se nalaze senzori koji su unapredili svakodnevni život ljudi, a sastavni su deo svih pametnih gradova širom sveta. Prednost razvoja nauke i tehnike je to što svako može da isprogramira različite senzore, uz osnovno znanje i nekoliko dostupnih uređaja. Događaj „Uvod u Arduino“ ima za cilj da obrazuje mlade u oblastima elektronike i programiranja korišćenjem platforme Arduino. Učesnici će naučiti kako senzori funkcionišu i na koji način ih je moguće programirati korićenjem open-source platforme. Na događaj mogu da se prijave svi mladi koji nemaju nikakvo predznanje o programiranju i elektronici. Događaj je namenjen mladima sa teritorije grada Pančeva uzrasta od 15 do 18 godina. Zahtevi za događaj: - Internet veza - Računar - Besplatni programi Arduino i Zoom (uputstva za instalaciju će biti blagovremeno poslata svim učesnicima) Svim učesnicima će za vreme događaja biti ustupljeni uređaji na kojima će moći da steknu znanje na praktičan način iz ove oblasti. Prijava za događaj će biti dostupna na sajtu udruženja. Događaj će voditi predavač koji ima višegodišnje iskustvo u ovoj oblasti.\nUcenje skolskog gradiva kroz programiranje video igara\nVrsacka Onlajn zajednica u okviru Coder Dojo fondacije na volonterskoj bazi odrzava besplatne radionice programiranja sa fokusom na razvoj video igara u Unity3D razvojnom okruzenju. Cilj nam je da odrzimo 3 online radionice sa ucenicima srednjih skola, sa kojima će se komunicirati putem online platforme Zoom. Ucesnici ce imati priliku da se upoznaju sa procesom razvoja igara u Unity3D razvojnom okruzenju kreirajuci jednostavne video igre iz oblasti skolskog gradiva. Na prvoj radionici ucesnici ce se uz asistenciju predavaca upoznati sa osnovnim funkcijama Unity3D razvojnog okruzenja, ucestvovati u izboru zadatka iz skolskog gradiva koji ce biti obradjivani i napisati prve linije koda. Na drugoj radionici ce se upoznati sa osnovama logike i mehanike video igara koristeci prednosti ove tehnologije za ucenje i savladavanje zadataka iz skolskog gradiva. Na trecoj radionici ce kod igara menjati i personalizovati koristeci sopstvene ideje. Cilj ovih radionica je da pokazu da ucenje moze biti zabavno i interaktivno, kao i da se znanje stečeno tokom formalnog obrazovanja moze unaprediti koristeci savremene tehnologije.


Grejanje u Boru krajem sledeće nedelje - Bor 030\n7. avgusta 2020. | 14:18\nNaslovna Vesti Gradske vesti Grejanje u Boru krajem sledeće nedelje\nGrejanje u Boru krajem sledeće nedelje\n16.10.2009. | 17:02\nPovodom problema sa početkom grejne sezone u Boru, rukovodstvo Toplane je danas u press centru Ist Medije održalo konferenciju za novinare na kojoj je objašnjeno u kakvoj se situaciji nalazi borska Toplana.\nPo rečima direktora Borske Toplane Dragoslava Nikolića, tenzija koja je podignuta kada je predsednik Opštine Bor izašao u javnost sa nekim informacijama potupno bespotrebna.\n“Rukovodstvo Toplane nikada nije htelo da se sukobljava sa Opštinom već je želja bila da se sa ovim problemom zajednički izborimo. Ono što nas je pogodilo jeste izjava predsednika da on nije znao da Toplana nema i da ne može da nabavi Energente. Najviše nas je izritirala izjava predsednika opštine da Toplanu mogu da vode deca iz osnovne škole. Toplanom ne mogu da upravljaju osnovci jer to je jedno složeno preduzeće koje greje 85 hektara stambenog i poslovnog prostora. Naša Toplana je jedna od najvećih u Srbiji i Toplanom rukovode poznati profesionalci“, rekao je Nikolić.\n“Postoji dokumentacija koja je svima dostupna i u kojoj se hronološki vidi kako je tekla reakcija vezana za problem grejanja u Boru. Postoji jedno veoma interesantno pismo koje 27. marta ove godine poslato Vladi Republike Srbije na kojem su se potpisali sindikati Bora i Majdanpeka, Načelnik Borskog okruga i predsednici Bora, Negotina, Majdanpeka i Kladova. U tom pismu se na vreme traži da se država uključi u problem rešavanja javnog sektora jer se u lokalu rešenja ne mogu pronaći”, navodi direktor Toplane.\nNikolić se i ostvrnuo na dugovanja Toplane – “Naše najveće obaveze su prema EPS-u za isporučenu električnu energiju i za isporučen Kolubarski ugalj, te obaveze se godinama ne servisiraju i one ovog momenta prelaze 320 miliona dinara. O ovom problemu je predsednik Rankić pismenim putem obavešten još 10. juna ove godine. U istom dokumentu je Predsednik Rankić obavešten da je Toplana nemoćna u rešavanju ovog problema i da se moraju uključiti privredno okruženje i institucije Republike Srbije. Ukoliko Opština plati svoje obaveze Toplani koje iznose 76 miliona dinara prevazišli bi se finansijski i tehnički problemi”.\nOpština nije plaćala svoje obaveze prema Toplani poslednje dve godine, naveo je gospodin Nikolić.\nDanas je od državnog sekretara za rudarstvo u borsku Toplanu stigla informacija da će isporuka uglja krenuti put Bora u ponedeljak i da se početak grejanja očekuje krajem sledeće nedelje. Toplana će na upravnom odboru doneti odluku kojom će gradjani Bora biti oslobodjeni plaćana za period u kojem nisu imali grejanje.\n“Dugoročno rešavanje problema opštine Bor zahteva veliko angažovanje države. To se upravo traži u pismu koje je poslato srpskoj Vladi. Traži se da se malo ozbiljnije zagrebe i da se vidi šta se desilo sa Opštinom Bor. Zašto su u Boru velike dubioze sa javnim sektoru i sta se dešava sa opštinskim bužetom. Ovde je problem sasvim drugačiji od problema drugih opština i priča o tome mora da se otvori, istakao je Dragoslav Nikolić, direktor Borske Toplane i dodao da za trenutno stanje nije krivo rukovodstvo toplane već da su krive institucije sistema”.\nBorska Toplana u ovom trenutku duguje 389 miliona dinara dobavljačima i 238 milona dinara po osnovu kredita.\nProsek plate u Toplani je 36.214 dinara i mesečno se izdvaja oko 10 miliona dinara u bruto iznosu.


Inicijativa Ne davimo Beograd protestovala zbog rušenja u Savamali\nBeta 28. aprila 2016. 14:20\nInicijativa „Ne davimo Beograd“ postavila je danas oko 12 sati ispred Skupštine grada Beograda figuru patke sa maskom „fantomkom“, u znak protesta zbog rušenja objekata u Savamali, koje su obavili maskirani nepoznati počinioci.\nPredstavnik te inicijative Dobrica Veselinović rekao je agenciji Beta da su to uradili da bi još jednom podsetili gradonačelnika Beograda Sinišu Malog da ne može da ignoriše dešavanje u tom delu grada.\n„Ovo je neprihvatljiv čin nasilja u našem gradu i ovako želimo da podsetimo gradonačelnika da je on odgovoran za bezbednost svih stanovnika Beograda“, rekao je Veselinović.\nPripadnici policije pokušali su da uklone patku ali to im nije pošlo za rukom zbog njene veličine i težine.\nI policija i predstavnici Inicijative se i dalje nalazi ispred Skupštine grada Beograda.\nU noći izmedju nedelje i ponedeljka grupa od oko 30 nepoznatih osoba, uz pomoć bagera, srušila je nekoliko privatnih objekata u Savamali. Nakon što je slučaj privukao pažnju javnosti, poverenik za informacije od javnog značaja Rodoljub Šabić tražio je informaciju od gradskih vlasti zbog čega su ti objekti porušeni ali je iz Skupštine grada Beograda saopšteno da grad nema nikakve veze sa tim slučajem.


Home/ Tenis/ ATP/GOTOVO: Novak VEĆ OBAVIO operaciju!?\nsportske.net February 2, 2018\nSrpski teniser se nije javno oglasio ovim povodom ali švajcarski “Blik” piše da je Novak Đoković već obavio hiruški zahvat na desnom laktu.\nVest koja nam ovog jutra stiže iz Švajcarske treba uzeti sa dozom rezerve sve dok se ovim povodom ne bude oglasio PR tim Novaka Đokovića ili sam teniser.\nŠvajcarski list “Blik” preneo je vest da je najbolji srpski teniser Novak Đoković obavio hiruški zahvat na desnom laktu kako bi rešio problem sa povredom koja ga muči duže od godinu dana!\nNovak Đoković je u četvrtak uveče viđen na klinici u Mutencu, gradu koji se nalazi na severozapadu Švajcarske u blizini granice sa Nemačkom.\n“Blik” uz fotografije sa lica mesta navodi da je desna ruka Novaka Đokovića potpuno bandažirana, a pozivajući se na izvore specijalizovanog sajta iz Italije navodi da je Đoković podvrgnut “fleš hiršukom zahvatu”.\nNavodno je Srbin u Švajcarskoj rešavao problem “plutajućih kostiju” što je dijagnoza koja mu je ove nedelje uspostavljena u Pragu. To je izgleda bio najveći problem i razlog što Novak za vreme mečeva trpi velike bolove.\nPodrazumeva se da na klinici u Mutencu nisu želeli da komentarišu ništa na ovu temu i posle svega ostaje da sačekamo da Novak sam otkrije da li je izvršio hiruški zahvat na desnom laktu i kakvo je stanje povrede.\nUz to ostaje da se vidi da li će Nole praviti novu pauzu što je svakako realna opcija u datim okolnostima.\nKAKAV POČETAK: Bolje NIJE Moglo BITI?!


Vlada FBiH usmjerila sredstva na izgradnji brze ceste Lašva - Nević Polje - Bug.ba - Info portal Bugojno\nVlada FBiH usmjerila sredstva na izgradnji brze ceste Lašva – Nević Polje\nVlada Federacije BiH odlučila je sav novac usmjeriti u izgradnju brze ceste koja bi spojila Travnik do autoceste 5C, dok će Vlada Republike Srpske veći dio, ako ne i sav novac od klirinškog duga, potrošiti na izmirenje poticaja poljoprivredicima.\nRuska Federacija jučer je uplatila 125 miliona dolara te tako izirila klirinški dug prea BiH nastao još prije raspada bivše Jugoslavije. Rusija je ranije sa svim državama nastalih raspadom Jugoslavije izravnala račune a posljednja u redu bila je BiH koja je prošla naajbolje: jedina je država ex Jugoslavije kojoj je Rusija izmirila dug u novcu a ne u robi, što je inače učinila sa svim drugim državama.\nNovac je još ranije raspoređen: Federaciji BiH pripada 58%, Republici Srpskoj 29% , Institucijama BiH 10% te Brčko Distrikt 3%.\nTo praktično znači da će Federacija BiH dobiti (približno) 72.6 miliona dolara, Republika Srpska 36.3 miliona dolara, institucije BiH 12.5 miliona dolara i Brčko distrikt 3.7 miliona dolara.\nDakle, lavovski dio (oko 87 posto) pripada entitetima, koji su puno ranije napravili plan potrošnje dugo očekivanog novca iz Rusije.\nVlada Federacije BiH odlučila je sav novac usmjeriti u izgradnju brze ceste koja bi spojila Travnik do autoceste 5C. Riječ je o brzoj cesti od Lašva do Nević Polje čija ukupna procijenjena vrijednost iznosi 183 miliona eura.\nVlada Republike Srpske će veći dio, ako ne i sav novac, potrošiti na izmirenje poticaja poljoprivredicima koji hronično kasne i tek su nedavno isplaćeni za proteklu godinu.\nPremijerka Republike Srpske Željka Cvijanović nedavno je kazala da je za ovu godinu do sada isplaćeno 20 miliona KM, što je te trećina agrarnog budžeta koji inače iznosi oko 60 miliona KM. S obzirm na katastrofalne razmjere suše koja je pogodila poljoprivrednike, poticaji će se uvećati za dodatnih 11 miliona KM, pa će tako praktično sav novac od klirinškog duga biti usmjeren u poljoprivredni sektor.\nVlada FBiH: Za penzionisanje 44 radnika „Borca Travnik“ izdvojeno 182 hiljade KM


Muška juniorska košarkaška reprezentacija BiH savladala Slovačku sa 73:68\nMuška juniorska košarkaška reprezentacija Bosne i Hecegovine ostvarila je drugu pobjedu na Evropskom prvenstvu u Slovačkoj.\nNakon pobjede u prvom kolu nad aktuelnim prvacima Evrope Francuzima, izabranici selektora Borisa Džidića danas su u Bratislavi, u drugom kolu D-grupe EP-a, savladali domaćina Slovačku sa 73:68 (18:13, 18:18, 15:15, 22:22).\nSelekciju BiH predvodili su Sani Čampara sa 20 poena, Emir Čerkezović sa 15 poena i devet skokova te Njegoš Sikiraš sa 14 poena.\nU posljednjem kolu prve faze takmičenja juniori BiH 1. augusta igraju protiv Latvije.\nNakon dva kola BiH je u vodstvu sa četiri boda, po tri imaju Francuska i Latvija, a Slovačka je posljednja sa dva boda.


Prvi izvozni kontigent oružja iz "Zastave" za Ameriku kreće u martu - Bizlife.rs\nPrvi izvozni kontigent oružja iz „Zastave“ za Ameriku kreće u martu\n17:16 Kragjevac, 09/02/2012\n„Zastava oružje“ ove godine će američkom partneru isporučiti proizvode u vrednosti od 16,5 mil USD, a prvi ovogodišnji kontingent „Zastavinog“ lovačkog, sportskog i oružja za ličnu odbranu put Amerike, najverovatnije će, saznaje naš list, krenuti sledećeg meseca.\nDo tada bi Američki biro za alkohol, duvan i vatreno oružje trebalo da odobri taj poslovni aranžman, odnosno da izda uvozni sertifikat kompaniji iz SAD koja uvozi „Zastavina“ oružja, nakon čega će nadležna ministarstva Vlade Srbije (odbrane, spoljnih i unutrašnjih poslova i ekonomije) da izdaju potrebne dozvole za izvoz proizvoda Zastave oružja.\nOvde se sa izvesnošću očekuje da će sve administrativne formalnosti uskoro biti regulisane, te da će „Zastava“ u martu kupcima u Americi isporučiti prvi kontingent vojne poluatomatske puške (čuvene papovke), prerađene u lovački karabin, kao i nove malokalibarske puške, projektovane za američko tržište i određeni broj pištolja.\n„Zastava oružje“ će ove godine lovačke karabine, malokalibarske puške i pištolje u Americi da prodaje posredstvom tamošnje kompanije CENTRURY ARMS, sa kojom je kragujevačka fabrika i ranije sarađivala, i koja slovi za jednog od najvećih distributera oružja u SAD. Radi se o kompaniji koja uglavnom uvozi prerađeno oružje sa vojnih stokova, ali prodaje i novoproizvedene karabine, malokalibarske puške i pištolje.\n„Zastava oružje“ je, krajem prošle godine, počela realizaciju ugovora o trogodišnjem izvozu tehnologije za proizvodnju pešadijskog naoružanja u Azerbejdžan, u vrednosti od 26 mil EUR.\nKragujevački oružari očekuju i da tokom godine počne izvoz vojnog naoružanja iz zaliha „Zastave oružja“ na Bliski istok, koje se procenjuju na oko 12 mil USD.\nizvoz proizvodnja oruzje Srbija


Pokrenite računar u bezbednom režimu u operativnom sistemu Windows 10 - Windows Help\nPokrenite računar u bezbednom režimu u operativnom sistemu Windows 10\nBezbedni režim pokreće operativni sistem Windows u osnovnom stanju korišćenjem ograničenog broja datoteka i upravljačkih programa. Može vam pomoći da rešite probleme sa računarom. Na primer, ako se problem ne pojavljuje u bezbednom režimu, znaćete da podrazumevane postavke i osnovni upravljački programi za uređaje ne izazivaju problem.\nPostoje dve verzije bezbednog režima: Bezbedni režim i Bezbedni režim sa umrežavanjem. One su veoma slične, s tim što Bezbedni režim sa umrežavanjem obuhvata i mrežne upravljačke programe i usluge koje su vam potrebne za pristup internetu i drugim računarima u mreži.\nU sledećim odeljcima je opisano kako da pokrenete računar u bezbednom režimu.\nPritisnite taster sa Windows logotipom + I na tastaturi da biste otvorili „Postavke“. Ako ovo ne funkcioniše, pritisnite dugme Start u donjem levom uglu ekrana i izaberite stavku Postavke.\nIzaberite stavke Ažuriranje i bezbednost > Oporavak .\nU okviru odeljka Više opcija za pokretanje izaberite stavku Ponovo pokreni odmah.\nKada se računar ponovo pokrene i prikaže se ekran Izbor opcije, izaberite stavke Rešavanje problema > Napredne opcije > Postavke pokretanja > Ponovno pokretanje.\nTrebalo bi da vidite listu opcija nakon ponovnog pokretanja računara. Pritisnite taster 4 ili F4 da biste pokrenuli računar u Bezbednom režimu. A ako želite da koristite internet, pritisnite taster 5 ili F5 da biste pokrenuli računar u Bezbednom režimu sa umrežavanjem.\nSa ekrana za prijavljivanje\nPonovo pokrenite računar. Kada se otvori ekran za prijavljivanje, pritisnite i držite taster Shift i istovremeno izaberite stavke Napajanje\n> Ponovo pokreni.\nID članka: 12376 - Poslednji pregled: 22.05.2017. - Verzija: 2


Zapaljeni džip koji je korišćen tokom oružane pljačke, Foto V. Kadić\nKnežević je priveden u Igalu, gde je policija pretresla stan u kojem je boravio. Nakon hapšenja određeno mu je 72-časovno zadržavanje, dok je ranije uhapšeni Stojan Albijanić (27) iz Bileće posle ispitivanja pušten na slobodu i crnogorsko pravosuđe nije tražilo njegovo pritvaranje.\nKako saznajemo, Albijanić je ispitan na okolnosti nabavke "nisan kaškaija" koji je korišćen u pljački, a ne zbog direktnog učešća u krvavom razbojništvu.\n- Tužilaštvo je, postupajući po molbi Višeg državnog tužilaštva Crne Gore, u svojstvu osumnjičenog saslušalo S. A. iz Bileće zbog počinjenog krivičnog dela kriminalno udruživanje. Po zamolnici su izvršeni i pretresi prostorija i vozila koje je koristio i oduzeti predmeti biće dostavljeni Višem državnom tužilaštvu Crne Gore - rekao je portparol OJT Trebinje Srđan Vukanović.\nMitar Knežević prilikom jednog hapšenja u Banjaluci, Foto O. Matavulj\nU policiji saznajemo da se Kneževićeva uloga u pljački detaljno istražuje, a istovremeno se traga i za ostalim učesnicima razbojništva. Zasad nema indicija da su pljačkaši poreklom iz BiH i istraga je usmerena ka Crnoj Gori.\nInače, uhapšeni Knežević u policijskim evidencijama važi za okorelog kriminalca koji je više puta osuđivan zbog oružanih pljački. U avgustu 2016. pravosnažno je osuđen na pet godina i sedam meseci zatvora zbog pljačke 540 KM iz pumpe "Nestro petrol" u Banjaluci i posedovanja oružja.\nUBIJEN LJubiša Mrdak, Foto Privatna arhiva\nPrethodno je zbog pljačke 25.000 evra iz Prve crnogorske banke u Podgorici 2010. godine osuđen na pet i po godina zatvora. Zbog šverca 20 kilograma marihuane iz Crne Gore u Banjaluku 2007. je osuđen na tri godine zatvora. U nedostatku dokaza pravosnažno je oslobođen krivice za pljačku Inteza San Paulo banke u Mostaru iz koje je u martu 2009. ukradeno 12.000 KM, iako je prvostepeno bio osuđen na četiri godine zatvora.\nU oktobru 2009. banjalučka policija je Kneževića sprečila u pljački transporta novca pošte na Železničkog stanici. Znajući da se sprema pljačka policija je pripremila zamku.\nRazbojnici su se dali u bekstvo ukradenim automobilom BMV 520. Tokom policijske potere jedan je iskočio iz vozila, a Knežević je uhapšen nakon što je sleteo s puta u Vrbanjcima kod Kotor Varoša.\nObećao da neće nikad više\nNakon što je 2016. godine priznao krivicu za pljačku benzinske pumpe u Banjaluci Mitar Knežević je od sudskog veća tražio da ga odmah upute na izdržavanje kazne.\n- Pre nekoliko meseci sam izašao iz zatvora i sasvim sam siguran da se nikada više neću baviti krivičnim delima - rekao je tada Knežević.\nrazbojništvo Crna Gora vesti LJubiša Mrdak ubijen radnik obezbeđenja Mitar Knežević\n22:02 SINIŠA MALI: Trenutno se sprovodi veliki projekat po imenu „Iskra"\nPLATNI razredi su samo deo šire reforme javne uprave", rekao je večeras ministar finansija Siniša Mali na RTS.


Zogović o “državnom udaru”: Nije suđenje, nego podmetačina vijeka – Borba\n“Iste noći uhapšeno je više od 4000 ljudi, među kojima i komunistički poslanici i rukovodioci. Zbog progona komunista koji su prije toga imali 17% glasova, nacisti su uspjeli da ostvare rast sa 33 na 44% i da sa svojim saveznicima Njemačkom nacionalnom partijom koja je osvoila 8% dođu do većine u zapanjenom Rajhstagu. Već krajem marta počeli su da se otvaraju logori a u julu je bilo 27.000 političkih zatvorenika. U Lajpcigu je iste godine počelo suđenje čelniku srdnjoevropske sekcije Kominterne Dimitrovu, pod optužbom da je učestvovao u paljenju Rajhstaga. Razlog zbog kojeg je Dimitrov bio optužen je bila odluka nacista da za požar koji su sami izveli optuže komuniste. Dimitrov je imao i sovjetsko državljanstvo pa je samim tim bio odlična meta”, podsjetio je Zogović.\nJavnost još jedino sa nestrpljenjem izčekuje krajnji ishod suđenja, koji će razriješiti dilemu da li su crnogorski sudovi spremni da urade čak i ono na šta nije bio spreman ni nacistički sud.


Naslovna » BG svaštara » Tech Radar » Kompanije nedovoljno pripremljene za GDPR regulativu!\nDuB volonteri 25. oktobar 2016. Tech Radar Postavite komentar\nRezultati istraživanja Stanje privatnosti podataka u Evropi koje je sprovela korporacija Symantec, sprovedenog intervjuisanjem 900 donosilaca poslovnih odluka i odluka u vezi sa IT-em širom Ujedinjenog Kraljevstva, Francuske i Nemačke, pokazuju da je velika većina od 91 procenata učesnika u istraživanju zabrinuta da li će moći da uskladi svoje poslovanje sa zakonom. Studija je takođe otkrila da samo 22 procenata kompanija smatra da je u naredne dve godine usaglašavanje sa zakonom njihov zadatak visokog prioriteta, a samo 26 procenata ispitanika veruje da je njihova organizacija potpuno spremna za primenu GDPR-a.\n“Ovi nalazi istraživanja pokazuju da kompanije ne samo što su nedovoljno pripremljene za GDPR, već i da se one ne pripremaju aktivno,” rekao je Kevin Isak, stariji potpredsednik Symantec-a. “Primetili smo ogromne razlike između toga kolika je važnost privatnosti i bezbednosti za potrošače i toga koliko su one visoko postavljene kao prioritet za kompanije.\nDobre vesti su to što još uvek ima dovoljno vremena da se situacija popravi – ako se firme odmah bace na akciju.”\nNedostatak svesti o zakonskoj regulativi\nMeđu ispitanicima gotovo četvrtina njih (23 procenata) odgovorilo je da poslovanje njihovih organizacija uopšte neće biti usaglašeno, ili će samo delimično biti usaglašeno sa zakonom do 2018. U ovoj grupi ispitanika, samo petina veruje da je uopšte moguće biti u potpunosti usaglašen sa odredbama GDPR-a, dok polovina (49 procenata) veruje da će neki delovi kompanije biti u stanju da se usaglase, dok drugi zasigurno neće. Ovo izraženo nepoverenje u mogućnost realizacije u roku, koji je, podsetićemo maj 2018. godine, stavlja kompanije pod pretnje od kazni.\nKompanije sa jedne strane se bore da postanu usaglašene sa zakonom, ali ostaju nepovezane sa potrošačima u smislu zaštite privatnosti podataka i bezbednosti. Približno tri četvrtine (74 procenata) kompanija ne smatra da je kompanijska reputacija po pitanju privatnosti među vodeća tri aspekta za razmatranje prilikom izbora sa kim će poslovati, uprkos tome što potrošači postavljaju pitanja u vezi sa bezbednošću podataka u više od jedne trećine (36 procenata) transakcija.\nPodjednako zabrinjavajuć je i nalaz da 35 procenata ispitanika ne veruje da njihova organizacija etički pristupa obezbeđenju i zaštiti podataka.\nOvo je značajno nepoklapanje prioriteta između potrošača i kompanija. U izveštaju Symantec’s State of Privacy Report stoji da 88 procenata evropskih potrošača smatra da je bezbednost podataka najvažniji činilac pri izboru kompanije sa kojom će poslovati. Zapravo, 86 procenta smatra da je to važnije pitanje od kvaliteta proizvoda.\nOnda verovatno ne čudi to što je evropski izveštaj o stanju privatnosti podataka doneo podatak o 55 procenata kompanija koje nisu uverene da u potpunosti ispunjavaju očekivanja potrošača po pitanju sigurnosti.\nSymantec-ova studija takođe je donela zaključak da mnoštvo kompanija još uvek nije započelo rad na sprovođenju potrebnih organizacionih i promena u kulturi koje moraju da urade do maja 2018. godine.\n– Skoro jedan od 10 ispitanika (9%) izjavljuje da su svi zaposleni u mogućnosti da pristupe ličnim informacijama svojih klijenata.\n– Šest procenata ispitanika je reklo da svi zaposleni imaju pristup detaljima o plaćanju svojih klijenata.\n– Samo 14 procenata veruje da svako u organizaciji ima odgovornost da se pobrine da se podaci zaštite.\nSa širokom dostupnošću ličnih podataja klijenata, kompanije potcenjuju izazove sa kojima će biti suočene prilikom rešavanja ovih pitanja, kako bi se doveli u liniju sa GDPR regulativom.\n– Manje od polovine ispitanika (47 procenata) izjavilo je da etičko upravljanje podataka predstavlja najviši prioritet njihove organizacije, a manje od polovine je reklo da bi trebalo da pojačaju obuke iz bezbednosti podataka.\n– Samo 27 procenata kompanija planira da kompletno promeni svoj pristup bezbednosti zbog GDPR-a.\nTehnička spremnost i pravo da budete zaboravljeni\n– 91 posto ispitanika izražava zabrinutost u vezi sa tim kako bi njihova organizacija mogla da se povinuje GDPR-u, zbog činilaca poput složenosti ispravne obrade podataka na vreme, te troškova koji su sa time povezani.\n– Samo 28 procenata donosilaca odluka u vezi sa IT-em i donosilaca poslovnih odluka shvata da je pravo da budete “zaboravljeni” sastavni deo GDPR pravne regulative.\n– 90 procenata kompanija smatra da će zahtevi korisnika da se njihovi lični podaci obrišu predstavljati izazov za njihovu organizaciju.\n– Samo devet procenata učesnika u istraživanju su već dobijali zahteve korisnika da budu zaboravljeni.\n– 81 procenat ispitanika veruje da će njihove mušterije koristiti pravo da budu zaboravljeni, odnosno da se obrišu svi lični podaci i beleške o njima.\n– Pa ipak, 60 procenata kompanija trenutno nema sistem koji im omogućava da izađu u susret ovakvim zahtevima.\n“Kompanije bi trebalo da prepoznaju stav da su privatnost i usaglašenost s GDPR-om izuzetno važni činioci diferencijacije brenda,” rekao je Kevin Isak. “Odgovor kompanija na zahteve GDPR-a bi trebalo da postane osnovni element dizajna organizacije i njene korporativne kulture. Usvajanje fragmentiranog i pristupa “na kašičicu” kao deo kontrolnog zadatka sa zaokruživanjem tačnih odgovora će stvoriti više problema nego što će ih rešiti.”.\nTagoviGDPR General Data Protection Regulation it symantec tech radar\nPrethodni SC: Predstava „Medvjed“ 29. oktobra\nSledeći DOB: Spektakl na sceni – LODHO, prvi put


RTCG - Radio Televizija Crne Gore - Nacionalni javni servis :: Ekonomija :: Ponovo pozvali radnike da dođu na skup u petak\nPENZIONERI KAP-A 11. 12. 2019. 18:55 >> 18:55 0\nPenzioneri Kombinata aluminijuma (KAP) pozvali su sve zainteresovane za novac iz stambenog fonda podgoričke fabrike da se u petak ponovo okupe ispred Vlade, radi detaljnog dogovora, pravljenja spiska i prikupljanja sredstava za vođenje sudskog postupka pred Sudom u Strazburu.\nPredstavnik penzionisanih radnika, Nikola Raković, kazao je agenciji Mina-business da su penzioneri KAP-a prošlog petka na okupljanju donijeli odluku da još jednom pozovu sve zainteresovane penzionere i radnike za stambeni novac da se ponovo okupe u cilju rješavanja njihovih problema.\nOn je podsjetio da su radnici potraživanjem 4,2 miliona eura stambenog novca iscrpili sve mogućnosti kod domaćih sudova, dok je naredni Strazbur.\n"Svi penzioneri i radnici, koji su bili u radnom odnosu u momentu uvođenja stečaja u KAP, imaju pravo na potraživanje stambenog novca", smatra Raković.\nStambeni novac, koje je bio strogo namjenski, vlasnik KAP-a je, kako tvrdi Raković, potrošio na nezakonit način za proizvodnju.\n"Sudskim postupkom koji je počeo prije stečaja uvedenog u KAP-u, koji traje, traži se utvrđivanje visine stambenih para sa kamatom kao i njihov povraćaj“, kazao je Raković i poručio da radnici od stambenog novca neće odustati.


Stevanović: Puni samopouzdanja i u dobroj atmosferi čekamo tu utakmicu\nKruševački Napredak u okviru 15. kola Linglong Tire Super lige Srbije na svom stadionu dočekuje goste iz Bačke Topole, ekipu TSC-a.\nŠef stručnog štaba ’’čarapana’’ Goran Stevanović ističe da je stručni štab dobro iskoristio dvonedeljnu reprezentativnu pauzu i da ekipa u dobroj atmosferi i potpuno spremna dočekuje predstojeći duel:\n’’Iskoristili smo pauzu na najbolji način, pre svega da se odmorimo posle utakmice u Novom Sadu, a potom da se pojačanim radom u nekim segmentima što bolje pripremimo za sledeći duel. Akcenat je pre svega bio na podizanju nivoa razumevanja u komunikaciji u igri. Imali smo lepo vreme i dobar teren i posle dve nedelje jedva čekamo da se vratimo u takmičarski ritam, jer utakmice su ono zbog čega sve u međuvremenu radimo. Kada sam došao rekao sam igračima da idemo od treninga do treninga, razmišljamo samo o narednoj utakmici, tako da nam je najvažniji subotnji okršaj sa rivalom iz Bačke Topole. Uspeli smo da izgradimo timski duh i maksimalno pozitivni, puni samopouzdanja i u dobroj atmosferi čekamo tu utakmicu, svesni koliko nam znači. O ostalom što nam predstoji, za sada ne razmišljamo. Kroz karijeru sam naučio da su najbolji oni najspremniji, oni koji izlaze na teren. Povrede i kartoni su sastavni deo našeg posla i nema kukanja. Svako od igrača čeka svoju šansu, eto imamo u timu i onih koji su bili maltene odbačeni, a sada su u prvih jedanaest. Ponavljam, oni koji u subotu istrče na teren su trenutno najbolje što Napredak ima.’’\nMeč 15. kola Linglong Tire Super lige Srbije između Napretka i TSC-a igra se u subotu 21. novembra 2020. godine, sa početkom u 14:00 časova.


Matić: Tužiću Kozića\nTanjug 12. decembra 2018. 14:54\nBEOGRAD – Veran Matić, predsednik Komisije za istraživanje ubistva novinara, izjavio je za Radio Slobodna Evropa, da će tužiti Gorana Kozića, autora teksta „Verane, Verane, šta to radiš, mamografu jedan“, objavljenog „Ilustrovanoj Politici“ od ponedeljka 11. decembra.\n„Svakako ću podneti krivičnu prijavu protiv Kozića jer se on pojavljuje kao višestruki povratnik u ovakvim slučajevima, sa ovakvim diskreditacijama, lažnim optužbama“, rekao je Matić.\nRadio Slobodan Evropa navodi da je povod za ovakvu odluku bio „poslednji u nizu tekstova objavljenih u ‘Ilustrovanoj Politici’, nedeljniku u sastavu kompanije ‘Politika’ čiji je većinski vlasnik država Srbija, a u kojima se već mesec i po dana vodi kampanja protiv Matića i novinarke Ljiljane Smajlović, članice Komisije“.\n„Nastojaću da to suđenje bude veoma važno i za njega i da zaustavi tu njegovu potrebu koja stoji i u imenu njegove rubrike ‘Ovaj čovek je neuništiv’. Jednostavno je nedopustivo da iznova ciklično imamo ponavljanje ovakvih zaista presedana nedopustivih u novinarstvu i u civilizovanom društvu“, rekao je Matić.\nNa naslovnoj strani najnovijeg izdanja „Ilustrovane politike“ neprikladno su prikazani Ljiljane Smajlović i Veran Matić, „u društvu“ američkog ambasadora Kajla Skota.


Konferencija o potencijalima prehrambene industrije - Bizlife.rs\nKonferencija o potencijalima prehrambene industrije\n18:17 Beograd, 25/10/2011\nMože li država da izdvoji više novca za poljoprivredu koja je strateška grana i šta mora da se uradi da žanjemo i zarađujemo mnogo više biće tema sutrašnje konferencije koju u Novom Sadu organizuje Nacionalna alijansa za lokalni ekonomski razvoj (NALED).\nPodaci pokazuju da Srbija po hektaru obradive površine izvozi 500 evra, što je dva puta manje od Makedonije (1000 evra), a skoro tri puta manje od Hrvatske (1.300 evra). Srbija proizvede 3,5 tona pšenice po hektaru, što je višegodišnji prosek, a Namibija sedam tona po hektaru, navedeno je u saopštenju NALED-a.\nKako je ukazano, poljoprivreda jeste jedina delatnost u Srbiji koja ima suficit, ove godine ćemo izvesti robe u vrednosti oko dve milijarde evra, iako su mogućnosti nekoliko puta veće.\nKonferencija „Potencijali prehrambene industrije u Srbiji” će biti održana u okviru Međunarodnog sajma investicija „Investekspo”.\nNajavljeno je učesće predstavnika JKP “Gradske pijace”, opštine Stara Pazova i grada Subotice, ambasade Izraela, NALED-a, Agencije za strana ulaganja i promociju izvoza (SIEPA), USAID Agrobiznis projekta…


MAJDNAPEK – Javno preduzeće za građevinsko zemljište i puteve Majdanpek, u saradnji sa kompanijom Ziđin, ovih dana radi na čišćenju, odnosno odmuljavanju korita reke Mali Pek, u donjem toku, kod Autobuske stanice.\n„Ovo je praktično nastavak radova započetih u novembru prošle godine, kada smo samo iz ovog dela korita reke, koje je tzv. „usko grlo“ izvadili više od 600 kubika mulja. Sada, pošto je vodostaj veoma nizak, stvorili su se uslovi da nastavimo ovaj posao, koji ćemo odraditi i nekoliko stotina metara uzvodno“, kaže Ivan Nikolić, v.d. direktora JP za građevinsko zemljište i puteve Majdanpek.\nUz pomoć mehanizacije Ziđina, procena je da će ovoga puta, iz Malog Peka, biti izvađeno oko 1200 kubika mulja, šuta i drugog otpada, od Autobuske stanice do OŠ „12. septembar“, što bi trebalo da omogući bolji protok vode, ali i da spreči eventualno izlivanje iz korita usled velikih padavina koje predstoje tokom jeseni.\nTags: korito reke mali pek, Majdanpek, mulj, odmuljavanje, zidin\nPrevious Povećano zagađenje u Boru, Ziđin radi na sanaciji kvarova\nNext Manji broj zaraženih i vakcinisanih


Mihajlović: ’Nasilje nije privatna stvar’ - Ženska TV\nOd zenskatv 10/02/2018 10/02/2018\n10/02/2018 10/02/2018 17 pregleda\nPredsednica Koordinacionog tela Vlade Srbije za rodnu ravnopravnost Zorana Mihajlović upozorila je da nasilje nije privatna stvar i da društvo ne sme da okreće glavu pred njim.\nZločini u kojima su prethodnih dana ubijene tri žene i jedno nerođeno dete duboko su potresli naše društvo, poručila je Mihajlović u pisanoj izjavi.\nSvirepa ubistva u kojima i deca stradaju govore nam da pored zakona koje donosimo, moramo kao društvo više da radimo, da sa decom od malih nogu razgovaramo o ovoj temi, da ne zatvaramo oči pred nasiljem koje se dešava oko nas i da prijavljujemo nasilnike, rekla je ona.\nMihajlovićeva je istakla da je u borbi protiv nasilja prevencija veoma važna, zbog čega je neophodno rodnu ravnopravnost uključiti u obrazovni sistem, što je predviđeno i u Nacrtu zakona o rodnoj ravnopravnosti, koji je Koordinaciono telo pripremilo.\nOna je ukazala je i na važnu ulogu medija u borbi protiv nasilja nad ženama, pozivajući ih da na primeren način izveštavaju o tome.\nKris Braun želi da ide na turneju sa Rijanom\nOtkazana premijera monodrame ’Šta me snađe’\nLuis Fonsi: „Moja porodica je najveća nagrada“\nUskoro će biti objavljena zbirka neobjavljenih pesama Lua...\nAnanas, prirodna riznica enzima\nAjnštajnovo ljubavno pismo na aukciji u Jerusalimu\nUhapšen čovek koji je upao na imanje Tejlor...\nZa sve dame sa masnom kožom preporučujemo ovaj...\nNa Kevina Spejsija se obrušio i njegov brat


Sastanak Radončić-Čović: Implementirati vlast na svim nivoima - Klix.ba\nBiH Sastanak Radončić-Čović: Implementirati vlast na svim nivoima\nSastanak Radončić-Čović: Implementirati vlast na svim nivoima\n15.11.2012. u 19:54\nSavez za bolju budućnost BiH (SBB BiH) bio je danas u Sarajevu domaćin delegaciji Hrvatske demokratske zajednice BiH (HDZ BiH), a razgovaralo se o više tema u kontekstu pripreme sastanka šest predsjednika stranaka 20. novembra u Mostaru.\nPredsjednik SBBBiH Fahrudin Radončić je u izjavi medijima istakao da je sastanak bio vrlo uspješan i konstruktivan.\n"Dvije političke stranke od početka osnivanja SBB BiH imaju vrlo iskren, principijelan dijalog gdje ne moramo uvijek da se složimo, ali smo uvjereni da sa našim idejama i konceptom radimo u najboljem interesu BiH“, kazao je Radončić.\nPredsjednik HDZ BiH Dragan Čović je izrazio zadovoljstvo što su dvije delegacije imale priliku razgovarati o svemu što opterećuje odnose u BiH, a u kontekstu pripreme sastanka "šestorke“ u Mostaru, te ujedno da osnaže kvalitetan odnos između dviju stranaka.\nSpomenuto je i ono što je potrebno uraditi vezano za Mapu puta, a jedna od tema sastanka „šestorke“ bit će vjerovatno i presuda „Sejdić- Finci“.\n„Mislim da ćemo ponuditi vrlo jasan režim aktivnosti koji trebamo napraviti i oko izbora članova Predsjedništva i Doma naroda. U vezi Doma naroda mislim da smo blizu dogovora koji možemo napraviti, a drugu temu da ostavimo bar na načelima, koja bi trebala biti vodilja kako to uraditi u što kraćem periodu“, izjavio je Čović.\nTakođer izuzetno važna tema, kako je dodao, jeste i rekonstrukcija Vlade Federacije BiH u nastojanju da ovaj entitet prevaziđe blokade i počne tražiti rješenja za tešku ekonomsku i socijalnu situaciju. Tu su i neki drugi problemi, te sporazumi koji su potpisivani između drugih stranaka.\n„Konkretno dali smo načelnu podršku tom sporazumu tako da mislim da on neće biti posebna tema na razgovorima u Mostaru jer apsolutno potpora za takav sporazum postoji, pitanje je kako to implementirati u cjelini jer ima puno tema i trebat će vrijeme i uključenost mnogih naših ekspreta kako bi što prije riješili pravna, gospodarska i druga pitanja“, dodao je Čović.\nPo njegovim riječima, delegacije dvije stranke danas su razmjenile i mišljenja o tome kako vide uređenje Mostra i iskazali potrebu da se i tu što prije nađe rješenje.\n"Dogovorili smo i ono što trebamo raditi jednim drugim intenzitetom od onog što smo radili zadnjih godinu dana, a posebno kad je u pitanju pokretanja biznisa u BiH“, naglasio je Ćović.\nŠto se tiče kadrovskih promjena, prokomentirao je Čović, šest stranaka treba poslati jasnu poruku da idemo zajedno implementirati vlast na svim nivoima.\nprije 23h 1m 60\nprije 21h 21m 155\nprije 16h 35m 78\nTužilaštvo istražuje 81\nprije 3h 22m 32\nprije 17h 14m 145


Tereza Mej prelomila: Britanci spremni za vojnu intervenciju u Siriji - 11.04.2018, Sputnik Srbija\nTereza Mej prelomila: Britanci spremni za vojnu intervenciju u Siriji\nBritanska premijerka Tereza Mej spremna je da dozvoli da Velika Britanija učestvuje u vazdušnim napadima u Siriji, prenose mediji. 11.04.2018, Sputnik Srbija\n20:11 11.04.2018 (Osveženo: 20:36 11.04.2018)\n© REUTERS / Ints KalninsBritanski vojnici izlaze iz vojnog aviona\nBritanska premijerka Tereza Mej spremna je da dozvoli da Velika Britanija učestvuje u vazdušnim napadima u Siriji, prenose mediji.\nTereza Mej „izgleda da je spremna“ da se pridruži vojnoj akciji u Siriji bez odobrenja parlamenta, koju razmatraju Sjedinjene Američke Države i koalicione snage, prenosi Bi-Bi-Si pozivajući se na izvore upoznate sa situacijom.\nIzvori navode da je Mejova smatra da je potrebno da se hitno postupa. Osim toga, ona ne želi da odlaže odluku američkog predsednika Donalda Trampa i nastoji da izbegne opstrukciju izazvanu procedurom odobravanja parlamenta.\nRanije danas lider Laborističke stranke Džeremi Korbin je zahtevao da se održi glasanje u parlamentu kako bi se dalo zeleno svetlo potencijalnom vojnom napadu na Siriju, preneo je „Skaj njuz“. Korbin je pozvao Mejovu da „pozove sve zemlje, uključujući SAD i Rusiju, kao i susedne države, za sto u Ženevi kako bi se došlo do političkog rešenja“.


by admin · Published 1. јула 2014. · Updated 3. јула 2014.\nVelika većina ljudi u Srbiji nije u dovoljnoj meri svesna opasnosti po zdravlje koje dolazi iz izduvnih sistema motornih vozila. Neko bi rekao da imamo prečih problema (ekonomske prirode), međutim, nije baš tako. U redovima koji slede se možete upoznati sa tim “nevidljivim neprijateljima”, saznati nešto više o borbi protiv zagađenja, kao i o tome šta se u svetu radi na suzbijanju emisije gasova “staklene bašte”.\n5 zagađivača iz auspuha\nSagorevanjem benzina i dizela dobija se ugljen-dioksid (CO2) i vodena para (H2O). U direktnom kontaktu CO2 nije škodljiv, ali ima negativnu ulogu u očuvanju životne sredine. Spada u gasove koji čine efekat staklene bašte i tako utiče na globalno zagrevanje. Usled nepotpunog sagorevanja u motorima, zaostaju kapljice goriva i ulja, i javljaju se štetni gasovi kao što su ugljen monoksid (CO), ugljovodonici (CH), i oksidi azota (NOx). Oksidacijom ugljen-monoksida i ugljovodonika sa azotom, koji se takođe nalazi u izduvnim gasovima motora, nastaju oksidi azota. Pri ispitivanju sastava izduvnog gasa analizatorima se meri sadržaj sledećih gasova:\n[CO2] – ugljen-dioksid\n[CO] – ugljen-monoksid\n[HC] – ugljovodonici\n[O2] – kiseonik\n[NOx]- oksidi azota\nUgljen-monoksid (CO) je gas bez boje i mirisa, ali je vrlo otrovan. Smanjuje sposobnost prenošenja kiseonika u krvi, pa prisustvo relativno male koncentracije CO izaziva gubitak svesti, trovanje i smrt nakon nekog vremena. Ovom gasu se posvećuje najveća pažnja i njegova koncentracija iznad dopuštenih granica direktni je razlog neprolaska vozila na EKO testu. Štetno dejstvo azotovih oksida vezuje se za smanjenje vidljivosti, stvaranje fotohemijskog smoga, razaranja ozona u višim slojevima atmosfere, stvaranje štetnog ozona u nižim slojevima atmosfere, kao i stvaranje kiselih kiša. Pojedini ugljovodonici mogu biti kancerogeni, utiču i na smanjenje debljine ozonskog omotača.\nNa putevima Srbije godišnje emitovano 210 t olova\nProblem sa uništavanjem auto katalizatora kod benzina, na prvom mestu potiče od olova. Olovni benzin truje platinu i rodijum koji imaju katalitičke sposobnosti, a time katalizator postepeno prestaje da radi i tada automobil emituje velike količine zagađivača. Konačno u Srbiji je prekinuta proizvodnja olovnog benzina avgusta 2010. godine. Sa druge strane olovo je veoma toksično! Na putevima Srbije godišnje ostane oko 210 t fino dispergovanog olova! Vrednost od 10 µg/dl Pb u krvi izaziva hipertenziju kod odraslih osoba ili smanjenje inteligencije kod dece, a ta vrednost je moguća i kod nas.\nSrbija i svet na putu smanjenja emisije gasova staklene bašte\nPromene u prirodi, posebno one koje su posledica emisije gasova, usled čega nastaje efekat staklene bašte (od svih gasova CO2 ima učinak od 64 %), zahtevale su akciju zemalja na međunarodnom nivou budući da se emitovani gasovi šire po celoj atmosferi, ali i zbog činjenice što je kontrola emisije gasova skup poduhvat, te je zajednička akcija na međunarodnom nivou mnogo ekonomičnija. Prvi korak bio je usvajanje, 9. maja 1992. godine, Okvirne konvencije Ujedinjenih nacija o promeni klime. Ovom konvencijom je utvrđen sistem za razmenu podataka o gasovima koji stvaraju efekat staklene bašte, dok je rešavanje pitanja načina ograničavanja emisije tih gasova odloženo za neki budući trenutak. Usledio je Kjoto protokol, koji je usvojen na trećoj Konferenciji Članica Okvirne konvencije UN o promeni klime, koja je održana u decembru 1997. godine u Kjotu, u Japanu. Do sada je Kjoto protokol ratifikovalo 144 zemalja, uključujući i EU. Sledeći korak bi bio ratifikovanje Kjoto protokola uz ovu konvenciju što je urađeno 2007. god. Ovim protokolom se industrijske zemlje sveta obavezuju da svoje emisije gasova sa efektom staklene bašte smanje u proseku za 5,2% u odnosu na referentnu 1990. god., i to u periodu od 2008. do 2012.god.\nEko tema: Gradska deponija\nby admin · Published 13. априла 2015. · Last modified 25. септембра 2015.\nNext story Najdublja misao o ekologiji\nPrevious story Atmosfera


Učešće građana u odlučivanju na lokalnom nivou – Agencija za lokalnu demokratiju Nikšić\nUčešće građana u odlučivanju na lokalnom nivou\nDostojanstvo čovjeka je u njegovom izboru\nUčešće građana u odlučivanju na lokalnom nivou je projekat, koji je Agencija za lokalnu demokratiju iz Nikšića sprovela 2003. godine, u saradnji sa CHF. Cilj ovog projekta je bio edukacija građana i njihovo osnaživanje u procesu odlučivanja. Građani moraju biti uključeni tokom cijelog procesa od informisanja o aktivnostima uprave, preko prenošenja svojih zahtjeva upravi, do učešća u procesima odlučivanja. Veliki nedostatak je što donosilac odluka ne dobija informacije direktno od građanina, već preko drugih elita, poput kolega, novinara, interesnih grupa, uticajnih osoba i medija.\nProjekat su predstavljeni načini participacije građana u životu lokalne zajednice, koji nije bio svojstven za ove prostore. Centralizovane institucije, u prišlosti, nijesu davale prostora za jasno artikulisanje interese građana. Najvažniji model učešća građana je dijalog, koji omogućava da donosioci odluka jasno čuju šta građani žele. Dijalog omogućava okupljanje građana, daje im pravo na peticiju, javnu kritiku i raspravu.\nZbog pitanja koja se nameću: “Ko odlučuje šta je nabolje rješenje problema – odluka?, Građani – fikcija ili realnost?, Građani kao analitička jedinica ili grupe građana koje povezuju interesi?“, u okviru projekta sprovedene su brojne radionice.\nU radionicama su ušestvovali građani i institucije koji su se edukovali o savremenim tendencijama učešća građana u odlučivanju. Značajan segment rada predstavljala je i promocija lobiranja, kao forme koja nije bila poznata našim građanima, u procesima uticaja na donosioca odluka.


Englezi na Vembliju čuvaju perfektan niz\nIzvor: 011vodič.com, 07.Sep.2019, 17:11\nBiće prvoklasna senzacija ukoliko se fudbalska reprezentacija Engleske ne plasira na Evropsko prvenstvo 2020. godine. “Gordi Albion” se nalazi u izuzetno lakoj grupi, sa Češkom i Bugarskom kao najvećim rivalima. Zato na Ostrvu niko ne razmišlja samo o plasmanu, već o savršenim kvalifikacijama, sa svih osam pobeda.\nMAXBET ASISTENCIJA: 1&2-4, 1-1&NG\nZa sada su perfektni, 2/2, a planove će u subotu od 18 časova na čuvenom Vembliju pokušati da >> Pročitaj celu vest na sajtu 011vodič.com << im pokvari Bugarska. Naše istočne komšije su do sada odigrale četiri utakmice i nisu ostvarile nijednu pobedu, te su sa dva boda poslednje u grupi.\nEngleze pored susreta sa Bugarima očekuje i okršaj sa selekcijom tzv. Kosova. Duele sa nešto slabijim rivalima je selektor Geret Sautgejt iskoristio da pozove trojicu igrača koji do sada nisu igrali za A selekciju. Reč je o Tajronu Mingsu, Džejmsu Medisonu i Mejsonu Mauntu. Plan mu je samo pokvarila povreda Arona Van-Bisake, a pošto nije želeo da naknadno zove zamenu, na bekovima će igrati Trent Aleksander-Arnold i Kjeran Tripijer.\nEngleska i Bugarska su do sada odigrale ukupno sedam zvaničnih mečeva, u periodu od 1962. do 2011. godine, kada su se poslednji put sastali. Bugari ne samo da nikada nisu pobedili, već su samo jednom postigli pogodak protiv Engleza. Bilo je to u kvalifikacijama za Evropsko prvenstvo 1999. godine, kada je meč završenbez pobednika, 1:1.\nOstrvljani su do sada upisali ukupno četiri trijumfa protiv Bugara, a poslednja dva su bila rezultatima 4:0 i 3:0. Bilo je to u kvalifikacijama za šampionat Starog kontinenta koji je održan 2012. godine u Švajcarskoj i Austriji.\nThe post Englezi na Vembliju čuvaju perfektan niz appeared first on Magazin o pop kulturi i zvezdama.\n011vodič.com: DILEMA Tedić “građanin”, ali… Da li će mladi napadač ikada da zaigra za Siti?\nRTS: "Orlovi" pred punim tribinama dočekuju Ronalda i Portugaliju\nNezavisne Novine: "Orlovi" pred punim tribinama dočekuju Ronalda i Portugaliju\nMozzartSport.com: POSLEDNJA VEST: Prodato 45.000 karata za Portugaliju!


► Sergej Trifunović: Protesti su nezaustavljiva reka, građani se oslobodili\nLider Pokreta slobodnih građana (PSG) Sergej Trifunović ocenio je danas da su protesti širom Srbije "nezaustavljiva reka" i dokaz da su se građani oslobodili straha.\nTrifunović je u Kragujevcu, gde je ;posetio odbor Šumadijske regije koja ga je kandidovala za predsednika PSG, rekao da energija građana Srbije sve više raste što kako je naveo, potvrđuje činjenica da se od juče protestuje u 67 gradova.\n"Mi imamo na vlasti faktički ljude iz 90-tih godina i to omiljene Miloševićeve pajace, dakle Šešelja i njegove učenike. Nisam prorok niti mesija pa da znam šta će se i kako dalje dešavati ali čvrsto verujem da će se dogoditi ono što treba - da će ekipa na vlasti otići a sa njom cela ta čuma koju vučemo od 90-ih", rekao je lider PSG.\nKomentarišući kampanju koju je predsednik Srbije Aleksandar Vučić pokrenuo širom zemlje, ;Trifunović je rekao da ne zna na šta je vlast sve spremna, ali i dodao da misli da je u panici.\n"Kažu lovci, da je ranjena divlja svinja najopasnija. ;Ne znam koliko je ova divlja i ne znam koliko je svinja, ali - polako. Videćemo", rekao je Trifunović.\n"Ja samo znam šta je pravo i šta nije. Ovo što radi državni aparat nije pravo, a ovo što ljudi rade izražavajući nezadovoljstvo na ulici to je pravo. Među njima ima i levičara i desničara. To je ono što je rekao Boško Obradović, ako Goran Marković i ja ne budemo šetali zajedno - ići ćemo odvojeno. Apsolutno je genijalna rečenica šta god mislili o Bošku Obradoviću i Goranu Markoviću, ali mislim da je to jako tačno", kazao je Trifunović.


- izradu planova razvoja jedinica lokalne samouprave na teritoriji AP Vojvodine\n2) Podnosioci projekta su jedinice lokalne samouprave, i kao takve konkurišu samostalno.\n3) Podnosilac projekta za sredstva iz ovog konkursa može podneti prijavu sa najviše jednim projektom.\n5) Prijavni konkursni obrasci dostavljaju se u štampanom obliku: jedan original overen pečatom i potpisan.\n6) Na koverti mora da stoji naziv, “KONKURS za sufinansiranje projekata jedinica lokalnih samouprava za unapređenje izrade i sprovođenje efikasnih regionalnih i lokalnih javnih politika“, adresa podnosioca prijave i tekst: “Ne otvarati pre sastanka određenog za otvaranje prijava“.\n7) Rok za podnošenje prijave na konkurs je 28. 02. 2020. godine.\n8) Neblagovremene i nekompletne prijave, kao i prijave koje nisu overene pečatom i potpisom ovlašćenog lica, neće se razmatrati. Konkursna dokumentacija se ne vraća.\n9) Pokrajinski sekretarijat za regionalni razvoj, međuregionalnu saradnju i lokalnu samoupravu doneće Rešenje o odabiru projekata za sufinansiranje. Na Rešenje Sekretarijata ne može se uložiti žalba ni druga pravna sredstva.\n10) Rezultati konkursa biće objavljeni na sajtu Pokrajinskog sekretarijata za regionalni razvoj, međuregionalnu saradnju i lokalnu samoupravu.\n11) Podnosilac predloga projekta nastupa kao nosilac projekta i u slučaju da projekat bude odobren, potpisuje ugovor sa Pokrajinskim sekretarijatom za regionalni razvoj, međuregionalnu saradnju i lokalnu samoupravu.\n12) Na osnovu sklopljenog ugovora sa Pokrajinskim sekretarijatom za regionalni razvoj, međuregionalnu saradnju i lokalnu samoupravu, finansijska sredstva će se preneti isključivo jedinici lokalne samouprave koja je nosilac projekta.


Blic\t09.11.2017 13:52\n"Tviter" je povećao ograničenje broja karaktera u jednoj poruci na 280 sa 140. "Snepčet", popularna aplikacija među mladima, redizajnirana je i postala jednostavnija za upotrebu.\nObe kompanije pokušavaju da prošire svoje sporo rastuće baze korisnika, preneo je AP. Na kraju trećeg kvartala, "Tviter" je imao 330 miliona korisnika mesečno, što je povećanje za samo jedan odsto u odnosu na drugi kvartal.\n"Snepčet" je u tom kvartalu imao 4,5 miliona korisnika dnevno, odnosno ukupno 178 miliona, što predstavlja rast za skoro tri procenta. Ova kompanija ne objavljuje podatke o broju korisnika na mesečnom nivou.\nObe mreže daleko zaostaju za "Fejsbukom", koji je objavio da je broj njegovih korisnika na mesečnom nivou povećan za 16 odsto, na 2,07 milijardi.\n"Tviter" je uveo izmene nakon što je izračunato da devet odsto poruka na engleskom jeziku dostiže maksimalnih 140 karaktera i da ljudi troše više vremena na uređivanje teksta ili potpuno odustaju od slanja poruka.


Belocrkvanske Novosti: VRŠAC: KUPOVINA GLASOVA, PA PRITISCI NA ONE KOJI TOME PRUŽAJU OTPOR\nPoslednjih decenija, u Srbiji se stvorio nakaradni sistem, u kojem se sva pitanja, kako životna, tako i ona manje važna, rešavaju preko političkih stranaka. Što je najgore, građani su se u većem delu ovakvom stanju prilagodili i navikli da se posao dobija preko partije, da se deca upisuju u škole i vrtiće „preko veze“, da treniraju u klubovima čiji treneri su prinuđeni da za novac koji klubovi dobijaju iz budžeta pružaju i političke usluge strankama na vlasti. Ovo je sve kupovina glasova, jer se daje novac ili usluga za šta se traži podrška stranci i samo kupovinom glasova ovo može da se nazove.Ali to što je većina sugrađana na to navikla ne znači da je to ispravno i da tako treba da bude, naročito kada vidimo dokle je to dovelo društvo u kojem živimo. Ispravno je boriti se protiv takvog sistema, a u današnje vreme za tako nešto treba i hrabrosti. Pozivamo sve građane da se odupru političkim pritiscima, naročito tamo gde to može imati posledice na celo naše društvo.\n(ovo kadrira po vršcu)\nBy Belocrkvanske Novosti у фебруар 09, 2017


Smrt je na javi simbol gubitka, bola, nesreće i tuge, te sinonim za „prestanak života“ ili „gubitak bitke sa prirodnim tokom stvari“, pa ima konotaciju nečega što je sasvim neminovno i očekivano u određenim godinama, i protiv čega ne postoji „lek“, ili se pak ne može naći način da se smrt ili pobedi ili bilo kako i spreči.\nNarodna poslovica često „kaže“ da je jedino „smrt izvesna i jasna“, i da se sve ostalo u životu pak može rešiti i „prebroditi“, što implicira da se ne treba previše opterećivati nekim nevažnim i dosta trivijalnim problemima i nevoljama, jer uvek može biti „gore“ i uvek može da se desi veća muka.\nSanovnik i sanjarica – tumačanje i značenje sna – šta znači sanjati smrt tj da je neko umro?\nSvaka osoba se realno boji smrti, te se ona u snovima dosta često „javlja“ kao motiv, bilo kao vid podsvesnih briga i strahova za sebe i svoje bližnje, ili kao činjenica da je neko svestan da mu se i „kraj“ približava, te sanja smrt u nekim njenim „oblicima“ i varijantama koje su poznate iz starih spisa, legendi ili verovanja (smrt kao neko sa crnim plaštom, i sa srpom bez lica i bez oblika).\nSa druge strane, neki tumači snova, navode da smrt u snu, često ima na javi neku dobru i odista i pozitivnu simboliku, ali sve u zavisnosti od toga „kako“ se smrt sanja, te u kojoj se konkretnoj ili situaciji ili konotaciji, ona u snu vidi i „doživljava“.\nSanjati da je umrla osoba koju vi poznajete\nUkoliko ste sanjali smrt neke vama poznate osobe, to na javi ima konotaciju da ste se u nekoga veoma razočarali, i da ste potpuno prema osobi koju poznajete i promenili mišljenje i stav, te da ste razočarani i povređeni, i da nemate nameru da joj greške i uvrede, uopšte ikada i oprostite.\nSa druge strane, tumačenja ovog sna mogu da budu i nešto „direktnija“, te da impliciraju da se vi brinete za nekoga ko vam je poznanik na javi, a ko je ili bolestan ili „na samrti“, te da se stalno ili raspitujete da li je ta osoba dobro, ili da iščekujete momenat kada ćete čuti tužne, i potpuno teške i uznemirujuće vesti, o smrti osobe koju ste u snu „već i videli kako umire“.\nSanjati smrt osobe koju uopšte ne poznajete i koja vam je potpuni stranac\nAko ste sanjali da je umrla neka osoba koju na javi uopšte ne poznajete, te vam je i u snu njen lik sasvim nepoznat i „stran“, ili je pak nejasan i „zamućen“ u vašem sećanju, taj san ima u zbilji baš „zanimljivu“ simboliku, i označava da vi živite život „po svom“ i da vas nikako ne zanimaju tuđe i mišljenje i stav.\nNaime, ako ste sanjali ovakav san, to i označava da vi ne dozvoljavate da vas bilo kakve sporedne stvari i okolnosti sputaju i da promene vaše ciljeve i namere, i da ste odlučni da istrajete i da se ili izborite, ili suočite sa svim što vam je neka „smetnja“ ili prepreka ka napretku i ostvarenju.\nSanjati da ste vi umrli u svom snu\nKada ste sanjali svoju sopstvenu smrt, to na javi ima implikaciju da ste čvrsto oslučili da sasvim sebe promenite i da zaboravite na prošlost i sve što vas je ikada opterećivalo i mučilo, te da opet „nađete svoj put“, i da se ne osvrćete, već da gledate u budućnost koja je pred vama.\nPomenuti san često označava da ćete da se rešite svojih poroka i loših navika, te da ste spremni i svesni da su pozitivne i dobre stvari pred vama, i da nećete odustati i pokolebati se pred svakim i problemom i nedoumicom, te da ćete dati svoj maksimum da se ostvarite kao osoba i da napokon i sasvim „odrastete“, te i da „sazrite“ u svakom smislu te reči.\nSanjati smrt svog emotivnog partnera\nUkoliko ste sanjali da je umrla osoba koju ste voleli kao partnera ili bračnog saputnika, te da ste i sasvim neutešni i tužni, na javi je taj san simbol da ste svesni koliko vam neko znači i koliko vam je potreban u životu, i da ste rešeni da promenite svoj odnos prema onome koga volite, i da dajete više pažnje, nežnosti i razumevanja kada su vaši zajednički trenuci u pitanju.\nSanjati da je u vašem snu umrlo više poznatih ili nepoznatih osoba\nKada ste sanjali da oko sebe vidite više osoba koje su umrle, te da ste uspaničeni i da patite ili vas „hvata jeza“ od prizora koji je preda vama, na javi je to simbol da ste pred nekakvim velikim i/ili novim promenama, te da ćete se naći u situaciji u kojoj ćete da izgubite samokontrolu, i da neke i drage ili sasvim nepoznate osobe uvredite, i da se zbog toga ubrzo i strašno i pokajete.\nDrugačije tumačenje istog sna je daleko pozitivnije, te implicira da ćete uskoro upoznati neke baš nove i neobične osobe, među kojima mogu biti vaši potencijalni emotivni partneri i/ili pak budući poslovni saradnici, kao i neki novi prijatelji koje ćete steći, i kojima ćete verovati „za ceo život“.\nSanjati da vam je u snu umrla majka\nAko ste sanjali da vam je u snu umrla majka, na javi je to simbol da ste svesni da je vreme da se i osamostalite i da postanete „svoj čovek“, te i da ćete uvek voleti i poštovati osobu koja vam je ili bila najbolji oslonac i/ili najveća podrška u životu.\nSanjati da je u snu umro vaš otac\nKada ste sanjali smrt svog oca, na javi je to implikacija da ste vi jako rešeni da se oslobodite baš velikog straha od autoriteta, te da se izborite za sopstvena mišljenja i stavove i da prihvatite svoje i greške i odgovornost, kao i da se suočite sa sobom, i da shvatite koliko uistinu i vredite.\nSanjati da su vam umrli u snu baba ili deda\nUkoliko ste u snu sanjali gubitak babe ili dede, na javi je to znak da ste ostali sasvim prepušteni svojim strahovima i odgovornostima, te da nemate više nikakvu „zaleđinu“ i da morate da se baš dosta potrudite da se dokažete i da uspete, jer ste osoba koja je odrasla i koja treba da se ponaša i odgovorno i da sama popravlja sve svoje „brljotine“, i da se iskreno pokaje za sramotu i nemoral.\nSanjati smrt svoje sestre ili brata\nAko ste sanjali da vam je u snu umrla rođena sestra, na javi je taj san simbol podrške i ljubavi, te i želje da se sa osobama koje su vam drage nikada ne „udaljite“ i da uvek ostanete bliski i sasvim povezani, uprkos tome „na koje vas strane život odnese“, i koliko budete patili i grešili u životu.\nSa druge strane, ako vam je u snu umro rođeni brat, te ste to vrlo teško podneli i ne možete da se i smirite zbog svog gubitka, na javi implicira da ste osetili svu patnju i bol koju donosi samoća, te i želite da se sa nekim više povežete i da znate da možete da računate na pomoć i/ili podršku vama dragih ljudi, kada vam u nekom momentu bude teskobno, i kada ostanete sasvim sami i nesrećni.\nSanjati smrt nekog deteta\nIako je smrt deteta u snu, bilo da je ono vaše ili nečije „tuđe“ i nepoznato dete, vrlo traumatično i bolno iskustvo, takav san u zbilji ima konotaciju da ste osoba koja je spremna da bude zrela i baš odgovorna i „odrasla“, te da ćete uprkos svemu pokušati da „sačuvate dete u sebi“, i da osetite ili bezbrižnost ili „lakoću postojanja“, i nevinost koja je odlikovala vaše odrastanje i detinjstvo.\nSanjati sebe kako se pretvarate da ste umrli\nUkoliko ste sanjali da se u snu pravite da ste mrtvi, to ima na javi značenje da ste osoba koja je ili sklona lažima ili manipulacijama, te da vas zbog takvih osobina retko ko iskreno i voli, te i da ste baš i usamljeni i da nemate prave i iskrene prijatelje.\nSa druge strane, pomenuti san može da se protumači i kao odraz vaše velike potrebe da započnete sasvim novu „fazu“ u svom životu, te da ste odlučni da se popravite i da ne ponavljate neke ranije propuste i greške, i da ste iz nekih pređašnjih iskustava „izašli“ dosta zreliji i pametniji.\nSanjati da je umrla neka osoba koja ni na javi nije više „među živima“\nKada ste sanjali da su u snu umrle osobe koje ni na javi nisu više žive, to označava da želite da se sa njima ponovo sretnete i da se oprostite „na pravi način“, ili to implicira da vi niste još sasvim spremni da podnesete činjenicu da ste nekoga zauvek izgubili, i da ga nećete ponovo ni videti niti čuti, te da su vam ostala samo sećanja i uspomene na zajednički provedene trenutke.\nSanjati da je u vašem snu neka odavno mrtva osoba „oživela“ i da sa vama razgovara\nSan u kome ste videli neku osobu koja je na javi umrla, kako je u snu opet živa i kako sa vama ili razgovara, ili provodi vreme u sreći i lepom raspoloženju, implicira da imate neke veoma opasne i velike neprijatelje, koji na vas utiču sasvim negativno i loše, i manipulišu vašim poštenjem i/ili „časnim obrazom“, te vas navode na neke pogrešne korake, zbog kojih ćete da pretrpite velike ili novčane gubitke, ili pak da osramotite svoje poslovne partnere, te i prijatelje i članove porodice.


Veliko iskustvo u oblasti užarske i kudeljarske industrije, kvalitet proizvoda, profesionalnost i odgovoran odnos prema radu i poslovnim saradnicima, predstavljaju čvrst temelj na kojem je naša firma postavljena. Imamo dugogodišnju saradnju sa najvećim mesnim industrijama u regionu. Poslujemo i sa velikim poljoprivrednim sistemima, gradjevinskim i komunalnim firmama, zadrugama, brodogradilištima, i mnogim drugim firmama koje naše proizvode koriste za razne namene. Našim novim i potencijalnim klijentima to je garancija za uspešnu saradnju. Nudimo Vam sigurnost i stručnost, a kroz savete i konsultacije u vezi sa proizvodima, zajedno ćemo naći najbolje rešenje za sve Vaše potrebe.


Novi stanovi za 20 porodica u Travniku\nDanas su u Travniku uručeni ključevi stanova za 20 raseljenih porodica i porodica u stanju socijalne potrebe, koje su živjele u kolektivnom centru na lokalitetu travničkog naselja Dolac na Lašvi. Riječ je o novoizgrađenoj zgradi u okviru Projekta „Zatvaranje kolektivnih centara i alternativnih smještaja pružanjem javnih stambenih rješenja“ – CEB II, kojeg na području Federacije BiH provodi Federalno ministarstvo raseljenih osoba i izbjeglica.\nDogađaju u Travniku prisustvovali su federalni ministar raseljenih osoba i izbjeglica Edin Ramić, načelnik općine Travnik Admir Hadžiemrić, direktor Fonda za povratak BiH Bojan Ninković, ministar u Vladi SBK Amir Sečibović, kao i predstavnici CRS-a.\nMinistar Ramić je kazao da je ovo još jedan korak ka ukupnom cilju Projekta CEB II, a to je zatvaranja kolektivnih centara i alternativnih smještaja.\n-Završetkom ovog podprojekta, kojeg je provodilo Federalno ministarstvo raseljenih osoba i izbjeglica, u saradnji s Ministarstvom za ljudska prava i izbjeglice BiH, Fondom za povratak BiH, resornim kantonalnim ministarstvom SBK i Općinom Travnik, svoj dom danas dobiva 20 porodica koje su bile smještene u objektima kolektivnog i alternativnog smještaja u Travniku. Naš cilj je da što skorije osiguramo stambeno rješenje za sve raseljene, kako bismo resurse usmjerili ka ekonomskom jačanju ove kategorije, s naglaskom na povratak - kazao je ministar Ramić.\nMinistar Ramić je kazao da je u okviru projekta CEB II u Srednjobosanskom kantonu planirana izgradnja još jedne zgrade na području općine Donji Vakuf.\n-U toku je zaključivanje ugovora za izgradnju stambenog objekta u Općini Donji Vakuf, koji ima 15 stambenih jedinica. Sada ukupna planirana vrijednost podprojekata na području SBK-a iznosi oko 2,7 miliona KM za izgradnju 35 stambenih jedinica u ove dvije općine - kazao je ministar Ramić.\nU okviru Projekta CEB II, na području Federacije BiH planirana je realizacija 49 podprojekata u 29 općina, a bit će izgrađeno ili sanirano 1.450 stambenih jedinica za 4.350 korisnika iz kategorije raseljenih ili osoba u stanju socijalne potrebe.\nKreditno zaduženje Federacije BiH za realizaciju Projekta CEB II iznosi gotovo 80 miliona KM.\nCEB II je projekat vrijedan oko 120 miliona KM za BiH, finansiran je kreditnim sredstvima Razvojne banke Vijeća Evrope, a krovna institucija projekta je Ministarstvo za ljudska prava i izbjeglice BiH, dok su implementatori resorna entitetska ministarstva, kantonalna ministarstva/uprave, općinske i gradske vlasti i CRS, saopćeno je iz Federalnog ministarstva raseljenih osoba i izbjeglica.


Vučić: Nije uvek lako sačuvati prijateljstvo s Kinom\nVesti Autor:Beta12. okt. 202013:41 > 14:02\nPredsednik Srbije Aleksandar Vučić je izjavio da "nije uvek lako" sačuvati prijateljstvo s Kinom, s obzirom na to kako druge velike sile gledaju na ekonomski uspon te zemlje, ali je dodao da će Srbija, "čuvajući slobodu odlučivanja", nastaviti da gradi "iskreno prijateljstvo" s Kinom.\n„Praktična saradnja Kine i Srbije je obostrano korisna. Železara Smederevo je jedan od primera zajedničke pobede. Kineska strana pridaje veliki značaj praktičnoj saradnji sa Srbijom i ohrabrujemo više naših kompanija i preduzeća da ulažu u vašu zemlju“, rekao je kineski zvaničnik na sastanku sa predsednikom Srbije Aleksandrom Vučićem.\n„Suočavajući se sa neočekivanom epidemijom koronavirusa, Kina i Srbija se ruku pod ruku međusobno podržavaju. Time smo dodali novi sjaj čeličnom prijateljstvu Kine i Srbije“, rekao je kineski partijski zvaničnik koji se tokom posete Srbiji sastao i s premijerkom Anom Brnabić i s ministrom spoljnih poslova Ivicom Dačićem.\nAleksandar VučićKinakomunistička partija kineSrbija


Suđenje za ubistvo Borete i Zečevića: Vještaci da dopune DNK nalaz\nU pročitanim izvještajima je navdeno da su pronađeni otisci na predmetima oduzetim od Ilije Pavlovića. Radi se o predmetima koji su pronađeni pretresom njihove porodične kuće\nPolicija na mjestu ubistva u Bečićima, Foto: Arhiva Vijesti\n25.12.2019. 15:35h Ažurirano: 25.12.2019. 15:07h\nSuđenje okrivljenima za ubistvo Đorđa Borete i Dragana Zečevića u Bečićima početkom decembra 2016. godine, nastavljeno je danas u podgoričkom Višem sudu.\nPred specijalnim vijećem kojim predsjedava sudija Biljana Uskoković, saslušani su vještaci daktiloskopske struke Ivan Vukotić i Draženka Lekić.\nU pročitanim izvještajima je navdeno da su pronađeni otisci na predmetima oduzetim od Ilije Pavlovića. Radi se o predmetima koji su pronađeni pretresom njihove porodične kuće.\nOkrivljeni Boško i Ilija Pavlović nisu osporavali da je to kod njih pronađeno, a odbrana nije imala primjedbi.\nSudija je odredila da se sasluša Predrag Boljević, vještak telekomunikacija, koji treba da dopuni nalaz.\nSud je naložio da vještaci Jelena Jovanović i Sandra Kovačević, vještak forenzičke genetike, dopune DNK vještačenje, jer svi okrivljeni nisu obuhvaćeni prethodnim nalazom. Naredbu za vještačenje sud će naknadno donijeti.\nVasilije Rafailović, optužen je kao organizator kriminalne grupe, a kao članovi optuženi su Ratko Vušović i Ivan Cicmil, koji su u u bjekstvu, dok su na optuženičkoj klupi Miljan Bulatović iz Niša i Vladimir Šmanja iz Banja Luke.\nKao pripadnici ove kriminalne organizacije koji su pomogli izvršenje ovog zločina označeni su Vušović, Cicmil i Šmanja. Vasilije Rafailović i Ratko Vušović se terete da su direktni izvršioci ubistva Borete i Zečevića.\nOkrivljeni Rafailović, Vušović, Bulatović i Šmanja, kao saizvršioci izvršili krivična djela teško ubistvo i nedozovoljeno držanje oružja i eksplozivnih materija, navodi se u optužnici.\nNastavak suđenja zakazan je za 20. januar.\nVladimir ŠmanjaMiljan BulatovićIvan Cicmil,Ratko VušovićVasilije RafailovićSandra KovačevićJelena JovanovićPredrag BoljevićBoško PavlovićIlija PavlovićIvan VukotićDraženka LekićDragan ZečevićĐorđe Boreta


FORMIRANJE VLADE I IZBORI Vlasi: Za nastavak dijaloga biće potrebno vreme | Ekspres.net\nFORMIRANJE VLADE I IZBORI Vlasi: Za nastavak dijaloga biće potrebno vreme\nNekadašnji političar, prištinski advokat Azem Vlasi, ocenio je da će ponovno pokretanje dijaloga sa Beogradom potrajati. Prištinski Zeri piše da od 9. novembra prošle godine nije održan nijedan sastanak Beograda i Prištine u okviru dijaloga, čak se, kažu, ne očekuje da taj proces bude nastavljen do proleća naredne godine.\nVlasi, kojeg predstavljaju kao stručnjaka za politička pitanja, u izjavi za Zeri kaže da će za nastavak dijaloga Beograda i Prištine biti potrebno vreme zbog, kako je rekao, odlaganja formiranja nove prištinske vlade i skorih parlamentarnih izbora u Srbiji.\n“Malo je verovatno da će dijalog između Srbije i Kosova o normalizaciji međudržavnih odnosa uskoro biti nastavljen. Razlog tome je što je još uvek pitanje vremena kada će biti konstituisana nova parlamentarna veća (na Kosovu) i formirana vlada”, kaže Vlasi.\nTvrdi da “kosovska strana” nije spremna za dijalog pre početka sledeće godine, dok početkom naredne godine, dodao je, Srbija ulazi u predizbornu kampanju.\n“Zato nije za očekivati da će srpska strana ili Vučić konkretno sarađivati u postizanju sporazuma sa Kosovom”, kaže Vlasi.\nZeri podseća da je Vučić juče, nakon razgovora sa specijalnim američkim izaslanikom za Balkan, Metju Palmerom, takođe rekao da će za obnavljanje dijaloga biti potrebno dva do tri meseca.\nTags Aleksandar VučićAzem Vlasidijalog Beograda i Prištine\nDAČIĆ O KOSOVU: Ne znam da igde u svetu postoji dvostruki suverenitet? (VIDEO) VUČIĆ U TIRANI: Trenutno smo godinama udaljeni od rešenja za Kosovo Dačić: Poseta Makrona sa vrlo jasnim porukama, velika promena u politici Francuske Vučić o saslušanju Haradinaja: Išao je da vidi kakvi su hoteli u Hagu


TV Most - Jevtić Delaviju: Povratak raseljenih ide sporo\nJevtić Delaviju: Povratak raseljenih ide sporo\nPotpredsednik i ministar za zajednice i povratak u kosovskoj vladi Dalibor Jevtić rekao je ambasadoru SAD na Kosovu Gregu Delaviju da proces povratka raseljenih ide sporo i da su pomaci, iako je uložen veliki trud, veoma mali.\nSagovornici su razgovarali o aktuelnim političkim temama, povratku raseljenih i kako ga pospešiti, kao i o pravima nevećinskih naroda.\nSaglasili su se da je učešće Srpske liste u donošenju važnih političkih odluka veoma bitno i da ona treba biti konstruktivan partner u realizaciji istih, kao i to da će biti uložen maksimalan napor na sprovođenju aktivnosti koje će biti u interesu svih naroda na Kosovu, navodi se u saopštenju kosovske vlade.\nKada je u pitanju proces povratka Jevtić je Delaviju preneo zabrinutost, naglasivši da on ide veoma sporo i da i ako je uložen veliki trud pomaci su veoma mali, gotovo neprimetni i ujedno kao glavne razloge jedne takve situacije naveo problem uzurpirane imovine, ekonomije ali i bezbodnosti u pojedinim sredinima.\nJevtić je zahvalio Delaviju na saradnji i podršci koja je, kako je ocenio, uvek bila značajna, kao i na podršci koju USAID pruža kada je u pitanju proces povratka.\nDelavi je istakao da će Ambasada SAD na Kosovu i u budućnosti nastaviti da pruža podršku svim procesima koji su bitni da Kosovo krene napred, jer je to u interesu ne samo građana Kosova, već i čitavog regiona.


Ministarstvo: Rasprava o 1. Nacrtu produžena do 22. februara\nTanjug 8. februara 2019. 15:51\nBEOGRAD – Ministarstvo pravde produžilo je rok za podnošenje komentara i sugestija na prvi Narct revidiranog Akcionog plana do 22. februara, saopšteno je iz Ministarstva.\nOva odluka je doneta uz uvažavanje molbe civilnog društva i Evropske komisije, ali i činjenice da Visoki savet sudstva i Državno veće tužilaca nisu održali sednicu na kojoj bi usvojili mišljenje o prvom Nacrtu revidiranog Akcionog plana.\nPrvobitni rok za komentare i sugestije bio je 8. februar.\nU saopštenju se podseća da je 22. januara na svojoj internet prezentaciji Ministarstvo pravde objavilo prvi Nacrt, čime je, kako se kaže, započet širok konsultativni proces u vezi sa izradom revidiranog teksta tog strateškog dokumenta.\nTim povodom Ministarstvo pravde je 6. februara, uz podrušku Delegacije EU u Srbiji, organizovalo prvi okrugli sto, na kojem je predstavnicima svih releventnih institucija, organizacija civilnog društva i medunarodnih institucija, predstavljen prvi Nacrt revidiranog Akcionog plana za Poglavlje 23.\nU saopštenju se napominje da će svi komentari i mišljenja koji budu dostavljeni Ministarstvu pravde biti uzeti u obzir prilikom izrade novog revidiranog teksta, koji će biti prosleđen Evropskoj komisiji na mišljenje.\nNakon što Komisija dostavi Srbiji preporuke o tekstu Nacrta revidiranog Akcionog plana, Ministarstvo pravde će otvoriti javnu raspravu u skladu sa Poslovnikom Vlade Republike Srbije, gde će ponovo sve relevantne institucije i organizacije imati priliku da daju svoje mišljenje i preporuke na Nacrt teksta, napominje Ministarstvo pravde.


Šabić: Ugrožena privatnost građana u kampanji\nDruštvo Autor:Beta04. mar. 202012:21 > 12:30\n"Vidljivo da stranački aktivisti raspolažu podacima iz baza podataka različitih organa vlasti koji ne bi smeli da im budu dostupni i to sa razlogom izaziva pitanja i uznemirenje građana", rekao je raniji poverenik za zaštitu podataka o ličnosti advokat Rodoljub Šabić za agenciju Beta.\nVeć sam početak predizbornih aktivnosti potvrđuje kontinuitet ugrožavanja prava građana na privatnost i zaštitu podataka o ličnosti i nespremnost odgovornih da ta prava štite, ocenio je Šabić.\n„Mnogi građani s punim pravom reaguju na stranačke aktivnosti koje se predstavljaju kao kampanja od vrata do vrata. Objašnjenja tipa „pa tako je to svuda“ nisu korektna ni prihvatljiva“, rekao je Šabić.\nOn smatra da je „jedna stvar komunikacija stranačkih aktivista sa članovima stranke ili simpatizerima i potencijalnim sledbenicima radi predstavljanja poltičkog programa i ciljeva, a sasvim druga stvar generalne posete stanovima koje uključuju sistematsku obradu ličnih podataka“.\n„Pri tome je još vidljivo da stranački aktivisti raspolažu podacima iz baza podataka različitih organa vlasti koji ne bi smeli da im budu dostupni i to sa razlogom izaziva pitanja i uznemirenje građana“, dodao je on.\nPoseban problem je obrada, traženje i evidentiranje podataka koji spadaju u kategoriju posebnih, naročito osetljivih, rekao je Šabić i dodao da se Zakonom o zaštiti podataka kao posebni, naročito osetljivi podaci tretiraju „ne samo podaci o pripadnosti političkoj stranci nego i podaci o političkom opredeljenju generalno“.\n„Insistiranjem na obradi tih podataka, posebno u situaciji kad mnogi građani nisu sigurni da li smeju da ih uskrate, ili da li to mogu bez rizika, ozbiljno se dovode u pitanje zakonske i ustavne garancije prava građana.\nS tim u vezi vrlo je zabrinjavajuća nespremnost države, nadležnih organa da na ugrožavanja ili kršenja prava građana od strane političkih stranaka reaguje“, rekao je on.\n„Indikativno je da je godinama unazad, u više zakona, bilo pokušaja da se građani zaštite od maltretiranja, odnosno od „nasrtljivog marketinga“ prodavaca roba i usluga, ali da nikad ništa ni slično nije pokušano u vezi sa aktivnostima političkih stranaka“, ocenio je nekadašnji poverenik.\nŠabić je ocenio da je „raskorak između zakonskih i ustavnih garancija prava građana i stvarnosti je veliki i nedopustivo je da dalje raste“.


PRESEK - RTK: Na korak od gašenja televizije - Vesti iz Kragujevca i Šumadije - Pressek.rs\nZaposleni na Radio televiziji Kragujevac već pet meseci nisu primili platu, socijalni program im je ponuđen na papiru bez pečata, pa u sindikatu smatraju da je on samo skretanje pažnje od činjenice da je firma pred gašenjem. Zbog toga će u sredu 2. novembra organizovati protest ispred Radio Kragujevca\nBy V. GLIŠIĆ Ponedeljak, 31. oktobar 2016.\nNovinari u privatizovanoj Radio televiziji Kragujevac već drugu nedelju sprovode jednočasovni štrajk upozorenje zbog neisplaćenih zarada i nemogućnosti da se sa gazdom dogovore o sudbini firme. Štrajk se najčešće odvija od 11 do 12 časova prepodne, a ponekad i tokom emitovanja Hronike, centralne informativne emisije u 19 časova.\nMeđutim, ovakav vid protesta još uvek nije doneo rešenje njihovih problema jer im gazda Radoica Milosavljević sada duguje već pet zarada. Poslednju platu su po rečima direktorke Irene Veličković primili 9. septembra, što je bila isplata za maj.\nZbog toga su svi Kragujevčani koji su pokušali da se informišu u ponedeljak ujutru na kanalu ove televizije, videvši da nema signala, pomislili da su radnici radikalizovali protest i otpočeli generalni štrajk. Ipak, po rečima Gorana Antonijevića, predsednika sindikata „Nezavisnost” i ujedno šefa tehnike na ovoj televiziji, problem je bila zastarela oprema koja je otkazala. To ga kaže ne čudi jer rade na opremi koja je stara više od 20 godina, pa iako je novi gazda po kupoprodajnom ugovoru morao u prvoj godini poslovanja da uloži 150.000 evra u njenu modernizaciju, to se nije dogodilo.\nKako to nije jedini uslov koji Milosavljević nije ispunio, sindikat je još pre tri nedelje poslao dopis Ministarstvu privrede da izvrši kontrolu sprovođenja kupoprodajnog ugovora, nakon čega bi usledio zahtev za raskid privatizacije.\n- Ministarstvo privrede je dužno da automatski vrši kontrolu, ali u ovom slučaju odugovlači. Nezvanično smo dobili odgovor da čak i kad bi nam gazda uplatio zaostale zarade, da bi zatvorio drugi kvartal, verovatno bismo bili dovedeni u situaciju da na sledeće plate čekamo četiri meseca, do sledećeg kvartala. To znači da bi mi na plate mogli da računamo samo kada njemu zaprete aktiviranjem bankarskih garancija, objašnjava Antonijević.\nOn se pita zbog čega nadležni organi još uvek nisu reagovali, budući da je ovakvim poslovanjem firma dovedena na korak od gašenja. Račun televizije od petka je u blokadi 18 miliona dinara, isključeni su im telefoni i internet, pa je pitanje koliko duga televizija tako može da funcioniše.\n- Mi smo kao zaposleni tokom ovih godinu dana uradili sve što je bilo do nas da emitujemo program. Vlasnik je taj koji postavlja direktora, a on bira urednike i novinare. Ako je Milosavljević procenio da postavljeni direktor ne može da zaradi novac, mogao je da ga smeni u prvim mesecima posle kupovine televizije, a ne da čeka da račun bude u blokadi, ističe naš sagovornik.\nUmesto toga Milosavljević je radnicima ponudio socijalni program na papiru bez pečata, iz koga je teško zaključiti uslove, ali i ko stoji iza ponuđenog programa.\n- Od ukupno 66 zaposlenih, 32 je potpisalo da želi da ode iz firme uz socijalni program i sindikat je poštujući njihovu želju poslao dopis Ministarstvu. Međutim, reč je o potpuno nezvaničnom programu i zato tražimo da sednemo sa gazdom i pregovaramo. Prvo, precizno mora da se utvrdi kolika je otpremnina, da li je ona 200 evra po godini staža, zatim da nam se isplate sve zaostale zarade i da se precizno utvrde rokovi isplate. Tek kad se sve to stavi na papir možemo da govorimo o socijalnom programu, da ne bi kasnije došli u situaciju da nas radnici pitaju šta ste to potpisivali, nama niko ništa nije platio, komentariše Goran Antonijević.\nIako se za socijalni program odlučila polovina radnika, on smatra da je tome doprinela klima u kojoj su radili proteklih godinu dana, ali i strah da bi sledeće godine, kada Milosavljević bude mogao da otpušta radnike, mogli da budu proglašeni tehnološkim viškom i dobiju otpremninu samo za dve godine rada, od kada je televizija privatizovana.\nTo je svojevrsna ucena kojoj su radnici podvrgnuti da bi napustili televiziju. Zbog toga, ali i činjenice da socijalni program vidi samo kao skretanje pažnje od problema sa kojima je televizija suočena, sindikat „Nezavisnost” će u sredu 2. novembra organizovati protest ispred zgrade Radio Kragujevca. Skup je već prijavljen policiji, a novinari će pored pokušaja da reše svoju situaciju, skrenuti pažnju državnim organima na sve katastrofalne privatizacije u zemlji.


Dijana Janković poklanja kreacije fanovima – Poznati.info\nDijana Janković poklanja kreacije fanovima\nDijana Janković važi za nekoga ko neprekidno prati modne trendove. To dokazuje svakim danom svojim odevnim kombinacijama koje podeli sa svojim fanovima na društvenim mrežama.\n„Uz pomoć svog stiliste Nemanje Ivaniševića uspevam da dođem do sjajnih i najkvalitetnijih odevnih predmeta. Volim da se lepo osećam a upravo ovako se osećam ispunjenom jer radim ono što volim, i svakim danom se trudim da idem korak ispred, a da sam uspela u tome govore moji fanovi koji mi svakodnevno pišu, komentarišu, ima ih sve više i više i presrećna sam zbog toga…znam da sav moj trud nije uzaludan i da sam tu zbog njih.\nNedavno sam organizovala druženje sa njima, gde sam im podelila svoje majice i kačkete, to je moja poslednja kreacija pod nazivom poslednjeg singla „LAK MUŠKARAC“, i mog sada već prepoznatljivog loga DJ.\n“Slikala se sa njima, bilo je to lepo druženje, i nastaviću da to organizujem i da bude tradicionalno jer vidim da njima to puno znači a kada su oni srećni i ja sam srećna. Takodje, poslala sam moje kreacije fanovima sirom Srbije, Makedonije, Hrvatske, Crne Gore, Bosne…Mogu da otkrijem da je u pripremi ekskluzivna garderoba za koje sam sigurna da niko neće ostati ravnodušan“-otkrila je Dijana.


Hrvatska pregovara sa Austrijom o isporuci MiG-a 21 kojim je Rudolf Perešin 1991. preleteo u Klagenfurt, prvi korak predaja Perešinove odeće - Tango Six\nMiG-21R 26112 JRV i PVO izložen u muzeju, u vazduhoplovnoj bazi Celtveg (Zeltweg) 2011. godine / Foto: Nebojša Mirković\nAustrijski ministar rekao da će hrvatskoj strani biti predata Perešinova odeća / Foto: Nebojša Mirković\nPrelet, tada kapetana I klase Rudolfa Perešina, bio je prvi od 4 prebega pilota hrvatske nacionalnosti iz RV i PVO JNA. Sva četiri su izvršena avionima MiG-21 od kojih su tri odmah uključena u sastav novoformiranog hrvatskog Ratnog vazduhoplovstva. Perešin je bio pripadnik 352. izviđačke eskadrile, 117. avijacijske brigade na aerodromu Željava kod Bihaća.\nMiG je ostao u Austriji, nakon aerodroma Klagenfurt avion je uskladišten a u proleće 2002. godine je bio prikazan u Beču, kao deo izložbe “10 godina od početka rata na Balkanu“. Potom se nalazio u vojnom skladištu Feliksdorf da bi se 2011. godine našao na aerodromu Celtveg gde je jedno vreme bio izložen u muzeju. Rudolf Perešin poginuo je 2. maja 1995. na borbenom zadatku prilikom dejstva po ciljevima na zemlji, u okviru operacije “Bljesak“.


POTPISAN UGOVOR: Školovanje pilota po dualnom modelu | Novosti.rs\nUgovor su potpisali ministar prosvete, nauke i tehnološkog razvoja Branko Ružić, generalni direktor Er Srbije Dankan Nejsmit, direktor MTU Maintenance Srbija Rajner Bekre i direktor Kontrole letenja srbije i Crne Gore SMATSA Predrag Jovanović. Potpisivanju je prisustvovala predsednica Vlade Ana Brnabić koja je istakla da je cilj tog sporazuma da Srbija postane jedan od glavnih centara za obuku kadrova u avioindustriji.\nPremijerka je kazala da će Srbija u projekat uložiti više od 65 miliona evra i navela da je 191 milion dinara već uložen u rekonstrukciju Vazduhoplovne akademije, u kojoj se odvija obuka po dualnom obrazovanju.\n- Sve što smo uložili i što ćemo uložiti ne bi imalo smisla da nemate privatnog partnera koji će dati praktičnio znanje, doneti reference po kojima ćete odmah obučavati kadrove Er Srbiju, SMATSA-u, MTU. Verujem da će onda biti lako dovesti i druge kompanije u ičenike iz Evrope i čitavog sveta - kazala je premijerka.\nMinistar Ružić je rekao da je država uložila velika sredstva u projekat koji predstavlja veliku šansu za Srbiju navodeći da ćemo imati mogućnost da po Jasa standardima školujemo kabinsko osoblje, aviomehaničare, pilote, kontrolore leta što do sada nije bio slučaj.\nMinistar je kazao i da je nacionalni model dualnog obrazovanja u Srbiji, pre svega u avioinudstriji, jedan od najbolje implementiranih, a da je primenjen nemački model dualnog obrazovanja.\nPodsetio je da je do sada razvijeno 11 obrazovnih dualnih profila u srednjem obrazovanju.\n- Imamo visoku strukovnu školu, od 1.oktobra počinje visoko dualno obrazovanje, a plan je da se u naredne tri godine na osnovne studije upiše 216 studenata, a na master studije 114 studenata - naveo je Ružić.\nBranko Ružić ugovor dualno obrazovanje piloti vazduhoplovna akademija kontrolori letenja kadrovi u avioindustriji


SDP BiH: “Megakantoni” ne donose uštede nego podjelu FBiH – inmedia.ba\nSDP BiH: “Megakantoni” ne donose uštede nego podjelu FBiH\n0 19 Decembra, 2015 16:25\nNa današnjoj sjednici Glavni odbor Socijaldemokratske partije BIH zauzeo je stav da, trenutna, politička, ekonomska, sigurnosna i društvena situacija u Bosni i Hercegovini nije nikada bila teža od završetka rata.\nU saopštenju koje je stiglo iz SDP-a dalje se navodi:\nGlavni odbor još jednom je potvrdio opredjeljenje SDP BiH da aktivno sudjeluje u aktivnostima na ispunjavanju uslova za ubrzanje puta BiH prema EU i NATO-u. Istovremeno, konstatovano je da bh. vlasti ove procese vode netransparentno, ignorišući javni interes da svi građani budu informisani o tome. Pozvano je Vijeće ministara i entitetske vlade da javnosti hitno predoče navodni dogovor u vezi mehanizma koordinacije. Ne sporeći ingerencije svih nivoa vlasti, izraženo je protivljenje najavama institucionalnog izjednačavanja kantona sa višim nivoima vlasti. Pozvane su institucije na svim\nnivoima na ubrzanje i deblokadu knjiženja perspektivne vojne imovine, kako bi taj neophodni preduslov za aktiviranje Akcionog plana za članstvo u NATO-u konačno bio ispunjen.\nNeprihvatljivim je ocijenjen prijedlog Zakona o Ustavnom sudu BiH koji predviđa etnički model glasanja u toj instituciji, jer se na taj način Ustavni sud BiH pretvara u novi politički organ koji ne bi donosio odluke na osnovu pravnih argumenata.\nOdbijen je prijedlog Bakira Izetbegovića o stvaranju “megakantona” i takva nastojanja smatramo “megapodvalom” aktuelne vlasti, koja pod krinkom navodnih ušteda želi Federaciju BIH podijeliti na bošnjački i hrvatski dio. Još jednom je afirmisan raniji stav SDP-a da će najveće uštede biti postignute ukoliko se kantoni u potpunosti ukinu.\nČlanovi Glavnog odbora su pozdravili usuglašavanje Opšteg kolektivnog ugovora o radu između Saveza samostalnih sindikata BiH i Udruženja poslodavaca FBiH, koji osigurava dostojanstvo rada i socijalno održiv položaj radnika, te podržava konkurentnost realnog sektora privrede. Stoga se čini nerazumnim osporavanje tog ugovora od strane Vlade FBiH, tim više što je premijer Fadil Novalić govorio da je za Vladu prihvatljiv svaki dogovor između Sindikata i poslodavaca.\nStav Vlade FBiH o tome kako je minimalna plata od 406 KM previsoka i da je potrebno u potpunosti ukinuti odredbe koje regulišu minimalne iznose naknada koje nemaju karakter plate, te odredbe o načinu obračuna minulog rada, shvatamo kao podršku onom dijelu poslovnog sektora koji bi da radnike stavi u položaj ekstremnog izrabljivanja i da se na njihov račun ostvaruju visoki profiti i demonstrira neprimjereno rastrošno ponašanje.\nGlavni odbor SDP BiH smatra da Zakon o radu u Republici Srpskoj ne može biti donesen bez dogovora sa socijalnim partnerima. Pozivamo Vladu RS da pokaže veću socijalnu osjetljivost i uvažavanje teške socioekonomske situacije u ovom bh. entitetu, koja je, između ostalog, i ogledalo rada aktuelne vlasti.\nPružamo punu podršku sindikatima u BiH u njihovoj borbi za zaštitu radničkih prava i zadužujemo zastupnike na svim nivoima vlasti da nastave sa započetim aktivnostima, kako bi se spriječilo dalje ugrožavanje radničkih prava.\nHiddink zvanično po drugi put na klupi Chelseaja\nČengić: U BiH još se traga za najmanje 7.000 nestalih osoba\nTest opažanja: Koja osoba na ilustraciji je ljevoruka?\nŽeljko Bebek otkrio zašto je napustio Bijelo dugme\nBiH napredovala na novoj FIBA listi


VALJEVO - Sudeći po ocenama većine Valjevaca, čak i političkih oponenata, Dušan Mihajlović je najuspešniji gradonačelnik Valjeva u poslednje dve decenije. Za Mihajlovića, čiji je mandat na mestu prvog čoveka Valjeva trajao od 1986. do 1989. godine, vezuje se preporod i napredak grada na Kolubari. Otkako je napustio funkciju predsednika opštine, mnogi smatraju da je Valjevo krenulo nizbrdicom.\nPre izbora na funkciju predsednika opštine, Mihajlović je radio u Službi državne bezbednosti.\nPublicista Zdravko Ranković, čija je izdavačka kuća 'Kolubara' objavila knjigu o svim valjevskim gradonačelnicima od 1839. do 2003. godine, nema dilemu da je, od poslednjih pet, Mihajlović najuspešniji predsednik. On je na drugo mesto rangirao Mihajlovićevog naslednika Slobodana Đukića (1989-1992), a potom Tomislava Milanovića (2000-2004), Milorada Ilića (1992-2000) i na kraju aktuelnog gradonačelnika dr Jovana Tomića.\n- Mislim da će se svi Valjevci složiti da je Mihajlović najuspešniji, čak i njegovi realni politički oponenti. Njegova uprava bila je i lični zenit, kada se za njega znalo u celoj državi, a Valjevo 'na Zapadu', kako se tada govorilo, mnogima je služilo kao primer sveopšteg razvoja u privredi, najvećeg broja privatnih firmi u celoj SFRJ u vreme jednopartizma, kulturnog i umetničkog preporoda, arhitektonskog uređenja grada, izgradnje velelepnih trgova i spomenika - kaže Ranković.\nOn podseća da je sledeći gradonačelnik Slobodan Đukić, prvi koji je izabran na neposrednim izborima, nastavio neke važne poslove iz Mihajlovićevog mandata i započeo izgradnju najveće investicije u zapadnoj Srbiji, brane i hidroakumulacije 'Stubo-Rovni', te Valjevo zbratimio sa holandskim Sitardom i izraelskim Rehovotom.\n-Đukić je rastao na gradskoj kaldrmi i u pozitivnom smislu imao ulično obrazovanje. Imao je sreću da pre sebe ima uspešnog Mihajlovića, ali s druge strane, zbog toga je za neke ostao u njegovoj senci - kaže Ranković.\nMilorad Ilić imao je najduži mandat od svih valjevskih gradonačelnika, ali kako smatra Ranković, 'u najnesrećnije vreme, kada je sve otišlo nizbrdo'.\n- Prva Ilićeva poruka kada je seo u stolicu predsednika bila je da se Valjevo neće isticati i da će ga sa Zapada vratiti u Srbiji. Tako je i bilo, a ako je uteha, nigde u Srbiji u to vreme nije bilo uspešnog gradonačelnika - ističe on.\nIlićev mandat Valjevci pamte i po uređenju trgovačke Knez Miloševe ulice, sadašnje BID zone, ali to je za posledicu imalo propadanje stare čaršije Tešnjara, zbog odluke da se kroz nju propusti saobraćaj.\nZdravko Ranković smatra da je ovdašnja javnost u dobroj meri bila nepravedna prema sledećem gradonačelniku Tomislavu Milanoviću.\n- On je na čelno mesto došao posle oktobarskih promena, u vreme prevelikih očekivanja, kada su bili potrebni čudotvorci, a Milanović to nije mogao da bude. Ipak, ne treba zaboraviti da se za njegovu upravu vežu prve strane kompanije u Valjevu, otvaranje italijanske fabrike čarapa 'Vali' i ugovaranje dolaska slovenačkog 'Gorenja'. Da ništa drugo nije uradio, dosta je šta je nasledio - kaže Ranković.\nNajzad, za aktuelno gardonačelnikovanje dr Jovana Tomića, publicista kaže da je 'velika nevolja'.\n- Koalicija retrogradnih snaga ponovo pravi pustoš, fabrikujući samo afere. Tomić je bio sjajan hirurg, ali u ovim godinama nije čovek za to mesto i ova situacija je tragična za njega. Sem stavljanja glave na spomenik posvećen seči knezova, ništa se ne pamti za ove dve godine. Čak ni svetilište u Leliću ne može biti njihova 'zadužbina', jer je na prenosu moštiju vladike Nikolaja uz vladiku Lavrentija, najviše radio pokojni Milan Janković, predsednik opštinske vlade u vreme Slobodana Đukića - smatra Ranković.


Pacijent iz Rožaja preminuo od posledica Covid-19 | Novosti.RS\nPacijent iz Rožaja preminuo od posledica Covid-19\nnedelja, 05. 07. 2020. u 09:21\nPacijent iz Rožaja, koji je imao 74 godine, preminuo je u subotu veče u Jedinici intenzivnog lečenja Interne klinike od posljedica COVID-19 infekcije\nPODGORICA - Pacijent iz Rožaja, koji je imao 74 godine, preminuo je u subotu veče u Jedinici intenzivnog lečenja Interne klinike od posljedica COVID-19 infekcije, saopšteno je iz Kliničkog centra Crne Gore (KCCG).\nU Kliničkom centru Crne Gore trenutno se leči 31 pacijent kod kojih je potvrđeno prisustvo virusa COVID-19 od kojih je devet u Poluintenzivnoj jedinici i jedan u Jedinici intenzivnog liječenja i vitalno je ugrožen.\nDok je u prvom talasu u Crnoj Gori bilo registrovanih 324 slučaja pozitivna na koronavirus, za mesec dana drugog talasa taj broj je premašen.\nOd početka epidemije u Crnoj Gori, od 17.marta, u prvom talasu je bilo ukupno registrovano 324 slučaja koronavirusa, od čega je devet zaraženih umrlo od posledica koronavirusa.\nU Crnoj Gori od početka juna ukupan broj registrovanih slučajeva pozitivnih na koronavirus je preko 395, od kojih je do sada umrlo pet pacijenata.\nVlada Crne Gore je u 25. maja proglasila "corona free" destinacijom, nakon što 14 plus 14 dana nije bilo registrovanih slučajeva pozitivnih na koronavirus.\nPočetkom juna su ponovo registrovani slučajevi korona virusa.\nsubota, 15. 08. 2020. u 09:13\nBIVŠI FUDBALER ZVEZDE ZA "NOVOSTI": Narod sve trpi, osim kad mu Boga napadaju\nDragan Bogavac iz Mojkovca, o odbrani svetinja. Napadom na Crkvu, režim je prešao "crvenu liniju"\nsubota, 15. 08. 2020. u 08:33\nsubota, 15. 08. 2020. u 07:41\nsubota, 15. 08. 2020. u 07:36\nSUĐENjE Elvisu Ćatoviću (32) iz Bijelog Polja, zbog sumnje da je ubio nekadašnjeg pripadnika JSO Srbije Željka Pavkova (47), iz Srbobrana, u prigradskom naselju Potkrajci, konačno bi trebalo da počne 14. septembra u Višem sudu u Bijelom Polju.\nsubota, 15. 08. 2020. u 06:45


Danas bi imale 25 godina: Banjalučke zvjezdice još čekaju pravdu\npetak, 19 maj 2017 22:38\nOvo je jedno od nedjela svjetskih moćnika koje će ostati nekažnjeno, rekao je Nedeljko Mitrović, predsjednik Republičke organizacije porodica zarobljenih i poginulih i nestalih civila RS, predstavljajući program obilježavanja 25 godina od stradanja 12 beba u banjalučkom Kliničkom centru.\nIstiče da se ne smije zaboraviti stradanje tek rođene djece izazvano krajnjom bezobzirnošću, prije svega, međunarodnog faktora.\n"Ovim bebama je bila zagarantovana smrt. Nekima majke nisu ni stigle dati ime, već su posthumno dobile imena.\nSmrt 12 beba bila je posljedica nedostatka kiseonika, čiji je transport, zbog nerazumijevanja svjetskih moćnika, onemogućen na prostoru Banjaluke, a i zapadni dio RS je bio u teritorijalnoj blokadi", navodi Mitrović, podsjećajući da je, između ostalog, stradanje ovih malih života bilo inicijativa da se oslobodi taj prostor, pišu "Nezavisne novine".\nProgram obilježavanja 25. godišnjice stradanja banjalučkih beba održaće se 22. maja, na dan kada je 1992. godine umrla prva beba.\nParastos će biti služen na banjalučkom Novom groblju u 9.30, polaganje cvijeće na spomeniku "12 beba" i spomenobilježju "Život", zatim će se u Akademiji nauka i umjetnosti RS obratiti zvaničnici i majke stradalih beba, nakon čega će biti prikazan film "Dah života".\nŽeljka Tubić, sekretar Udruženja "12 beba", kao i majka jedne od stradalih beba, podsjetila je da je prva umrla 22. maja, nakon čega je uslijedila agonija i smrt ostalih beba, dok je "trinaesta zvjezdica" Slađana Kobas umrla 13 godina poslije, a preživjela četrnaesta beba živi sa teškim fizičkim i mentalnim oštećenjima. Dodala je da je u martu ove godine preminula Živka Knežević, majka jedne od 12 beba, samohrani roditelj dvoje djece.\nMitrović je naveo da Republički centar za istraživanje rata, ratnih zločina i nestalih lica Srpske vodi aktivnosti na izradi spiska djece koja su na nasilan način stradala u ratu, dodajući da taj spisak još nije konačan i da je do sada popisano više od 1.000 djece.


Rusija ne može spriječiti projekt američkog proturaketnog štita - Kozarac.ba\nRusija neće moći spriječiti Sjedinjene Američke Države da dovrše projekt proturaketnog štita u Evropi, izjavila je u utorak američka državna tajnica Condoleezza Rice nakon susreta s ruskim predsjednikom Putinom.\n“Ne mislim da bilo ko može očekivati od SAD-a da dozvoli nekome da stavi veto na interese američke sigurnosti”, rekla je Rice novinarima. “Međutim, mi to želimo da uradimo kroz suradnju”, dodala je državna tajnica. “SAD-u je potrebno krenuti dalje, koristiti tehnologiju za odbranu i mi ćemo to uraditi”.\nKremlj optužuje Bijelu kuću da želi pokrenuti utrku u naoružanju s projektom raspoređivanja deset raketa presretača u Poljskoj te s radarskim sistemima u Republici Češkoj.\nDok se Bijela kuća kune da želi braniti Evropu od napada nekih država poput Irana, Moskva uporno tvrdi da je to prijetnja pred njenim vratima i već je najavila suspenziju Sporazuma o konvencionalnim snagama u Evropi (FCE), jedan od ključnih tekstova koji garantira sigurnost u Evropi.


Kina odobrila donaciju: U CG uskoro stiže 30.000 jedinica Sinofarm vakcine – Portal Bar\nKina odobrila donaciju:…\nKina odobrila donaciju: U CG uskoro stiže 30.000 jedinica Sinofarm vakcine\nKina je zvanično odobrila Crnoj Gori donaciju od 30.000 doza Sinofarmove vakcine, koja uskoro treba da stigne, saopštila je Vlada.\nKako su kazali, uprkos ograničenosti kapaciteta proizvodnje vakcina u Kini i globalno, i malom obimu realizovane vakcinacije u ovoj zemlji u odnosu na brojnost njenog stanovništva, Kina je odlučila da, nakon direktnog kontakta od strane naše Vlade, odobri Crnoj Gori navedene količine vakcina.\n„Imajući u vidu spomenutu proizvodnu ograničenost i činjenicu da je više od 40 zemalja zatražilo pristup kineskoj vakcini, sa posebnim zadovoljstvom i zahvalnošću dijelimo sa našom javnošću potvrdu da su kineske vlasti podržale svoje domaće proizvođače da pregovaraju sa našim nadležnim organima o nabavci i da nam odobre navedene količine vakcine, i to u formi donacije“, ističu iz Vlade.\nVlada ističe da ih raduje što Kina podržava koncept Zajednice zajedničke budućnosti čovječanstva i uključuje se u međunarodnu saradnju na različite načine.\n„Kineske kompanije sa partnerima iz više od 10 zemalja sprovode zajedničko istraživanje i razvoj vakcina. Kina je uzela učešće u COVAX inicijativi Svjetske zdravstvene organizacije i obezbijediće 10 miliona doza vakcina ovom mehanizmu. Kina, takođe, obezbjeđuje izvoz vakcina u zemlje koje se nalaze u stanju hitne potrebe i koje su odobrile hitnu upotrebu istih“, dodaju iz Vlade.\nNadalje navode da ovakva situacija potvrđuje najavu kineskog predsjednika Si Đinpinga da će kineska vakcina protiv COVID-19 postati globalni javni proizvod i kineski diprinos osiguranju pristupačnosti i dostupnosti vakcina zemljama u razvoju.\n„Donacija Kine Crnoj Gori i naš međusobni odnos od početka aktuelne pandemije, još jedna je potvrda i znak dodatnog jačanja tradicionalnog prijateljstva naših dviju zemalja i naroda. Ovakav način dobijanja vakcine, takođe, potvrđuje i nepobitan stav crnogorskih vlasti da su direktni bilateralni pregovori države sa proizvođačem, odnosno državom jedini siguran put dobijanja vakcine koji ničim ne smije biti ugrožen“, zaključuje se u saopštenju.